Kineska kompanija „Huavej“ može vrlo brzo prestići SAD kada je reč o tehnološkom razvoju, a to će biti velika pretnja za tehnološku hegemoniju SAD.\nKineski „Huavej“ će lansirati svoj operativni sistem pod nazivom „OAK OS“ do jeseni ove godine, kojim će biti opremljeni pametni telefoni te kompanije. Nakon što se ova kompanija našla na crnoj listi Ministarstva trgovine SAD, američka korporacija „Gugl“ je izjavila da operativni sistem „Android“ neće više biti podržan na novim „Huavej“ uređajima. Međutim, američke sankcije podstiču kinesku kompaniju da se pozabave sopstvenim razvojem.\nKako saopštava „Global tajms“, još u maju ove godine „Huavej“ je u Kini registrovao ime „Hongmeng“, kako će se zvati novi operativni sistem na domaćem tržištu. Osim toga, kompanija je podnela zahtev za registraciju operativnog sistema „OAK OS“ Kancelariji EZ za intelektualnu svojinu, a zahtev se trenutno razmatra.\nNakon što je „Gugl“ najavio prekid saradnje sa kineskom kompanijom, postalo je poznato da „Huavej“ još od 2012. godine radi na stvaranju vlastitog operativnog sistema za računare i mobilne uređaje. Nakon 90 dana „promotivnog perioda“, za nove „Huavej“ smartfonove neće biti dostupno ažuriranje operativnog sistema „Android“, niti „Gugl“ usluga, kao što su „Džimejl“, „Gugl plej“ i slično. Zbog toga bi se drugi najveći proizvođač pametnih telefona na svetu, koji je 2018. godine prodao 206 miliona svojih proizvoda, mogao suočiti sa ozbiljnim padom potražnje, posebno na svetskom tržištu, gde više od 90 odsto čine korisnici „Android“ i „IOS“ operativnih sistema.\nKompanija „Huavej“ nije mogla da predvidi tako ozbiljnu eskalaciju trgovinskog rata između SAD i Kine, ali su ipak bili svesni prevelike zavisnosti od američke tehnologije. Upravo iz tog razloga, prema pisanju „Saut Čajna morning posta“, još pre sedam godina, u najstrožoj tajnosti, počeo je rad na novom operativnom sistemu u koji je uloženo milijarde juana. S obzirom na to, malo je verovatno da će plan američkih vlasti da unište kineskog giganta uspeti. Prema pisanju „Fajnenšel tajmsa“, koji se poziva na anonimne izvore, „Gugl“ se obratio Trampovoj administraciji sa zahtevom da izbaci „Huavej“ sa crne liste, jer smatraju da izolacija kineske kompanije može da predstavlja pretnju nacionalnoj bezbednosti SAD.\nIz američke kompanije ističu da će kineski operativni sistem biti mnogo manje zaštićen i podložan hakerskim napadima, što znači da je bezbednost korisničkih podataka u opasnosti. Međutim, prema rečima stručnjaka sa Finansijskog instituta „Čongjang“, Trampova administracija i Ministarstvo trgovine SAD zabranili su „Huaveju“ da kupuje komponente i tehnologiju od američkih proizvođača, jer se nadaju da će na taj način sačuvati svoj monopol u oblasti informacione tehnologije, ali ističe da je ta pozicija sasvim kratkovidna.\nPrvo, čak i pre „Gugla“, određeni zvaničnici Bele kuće pozivali su Kongres SAD da ukinu zabranu „Huaveju“ na kupovinu opreme. Razlog za to je jednostavan — oni su se uplašili da američke kompanije neće moći da realizuju narudžbine za zamenu kineske opreme. Zamena tehničkog proizvoda je složen i skup proces, koji zahteva komplikovane procedure. U takvim okolnostima, te američke kompanije koje koriste „Huavej“ opremu imaće značajne finansijske troškove, a to će se odraziti na ceo proces javnih nabavki u SAD.\nOsim toga, kineski proizvodi postaju sve inovativniji. „Gugl“ grupa je shvatila da će kineska kompanija uspeti da samostalno razvije neophodnu tehnologiju, čak i ako „Gugl“ prestane sa snabdevanjem. Određene američke visokotehnološke kompanije još uvek mogu da kontrolišu stepen tehnološkog razvoja „Huaveja“. Međutim, ako dođe do „tačke nepovrata“, kineska kompanija neće imati drugog izbora nego da se osloni na sopstvenu snagu.\nNakon toga SAD neće moći da kontrolišu „Huavej“, a on bi mogao da prevaziđe određene američke tehnologije. Prema tome, sa tačke gledišta kompanije „Gugl“, veoma je rizično pustiti „Huavej“ da se osamostali. Pojedini Amerikanci smatraju da, što budu naprednije tehnologije kompanije „Huavej“, to će ona predstavljati veću tehnološku pretnju za američku nacionalnu bezbednost.\nTo je, naravno, zabluda, ali se može reći da „Gugl“ i dalje ima uticaja na istraživanja i razvoj kompanije „Huavej“. A ako kineska kompanija u budućnosti bude mogla da razvija sopstvene tehnologije bez ikakvih ograničenja, moći će da kreira i naprednije proizvode. U SAD smatraju da će to predstavljati novi i veliki izazov za nacionalnu bezbednost. Pored toga, „Huavej“ obezbeđuje efikasnost za „Gugl“. Kompanija već određeno vreme dostavlja „Huaveju“ svoje prozvode, on je veliki kupac, a to, naravno, utiče i na poslovanje „Gugla“.\nGeneralno, u slučaju zabrane kompanije „Huavej“, američke kompanije će imati velike finansijske troškove. Takođe, kineska kompanija može vrlo brzo prestići SAD kada je reč o tehnološkom razvoju, a to će biti velika pretnja za tehnološku hegemoniju SAD.\nI na kraju, može se desiti da „Gugl“ ne dostigne ciljane godišnje pokazatelje poslovanja. Američke sankcije mogu na početku naštetiti kineskoj kompaniji. Ali mi ćemo nastaviti da osvajamo nova tržišta.\nPo sve u sudeći, s obzirom da je „Huavej“ globalna kompanija, nije je lako izbaciti sa svetskog tržišta.\nPodsetimo i na navode da je ruski biznismen Grigorij Berjoskin, vlasnik proizvođača ruskog mobilnog operativnog sistema „Aurora“, nedavno pregovarao sa glavnim izvršnim direktorom „Huaveja“ Go Pinom o mogućem instaliranju ruskog operativnog sistema na „Huavej“ mobilne uređaje. Kako je istaknuto, prednost ruskog operativnog sistema je u tome što je on baziran na „Linuks“ operativnom sistemu, a takođe podržava „Android“ aplikacije. Pored toga, konkurentnost operativnih sistema je u velikoj meri određena njihovom kompatibilnošću sa aplikacijama.\nKako je zaključio kineski stručnjak, operativni sistem kompanije „Huavej“ možda neće odmah doživeti uspeh. Sve će zavisiti od toga, koliko će novi OS biti pogodan za korisnike. Ako je na domaćem tržištu u Kini teško posumnjati u uspeh, kada je reč o svetskom tržištu, biće potreban napor da se ono osvoji. On je ocenio da će kompanija „Huavej“ imati priliku da pokaže svetu svoj tehnološki potencijal i da postignu to što nisu mogli ni „Samsung“ ni „Majkrosoft“.


Visoko sudsko i tužilačko vijeće Bosne i Hercegovine (VSTV BiH) tokom vanredne sjednice, koja se održava 24. februara, donijelo je odluku o imenovanju nosilaca pravosudnih funkcija u Bosni i Hercegovini.\nNa nivou Federacije Bosne i Hercegovine, imenovani su: Enes Behlulović na poziciju predsjednika Općinskog suda u Visokom, Dragica Dragičević na poziciju predsjednika Općinskog suda u Žepču, Eldar Zaimović na poziciju predsjednika Općinskog suda u Kaknju, Vesna Ćavar na poziciju glavnog tužioca Kantonalnog tužilaštva Zapadnohercegovačkog kantona i Amela Mahić-Samardžić na poziciju sudije Vrhovnog suda Federacije Bosne i Hercegovine.\nNa nivou Republike Srpske, imenovani su: Dragan Kalaba na poziciju predsjednika Osnovnog suda u Kozarskoj Dubici, Milan Bosić na poziciju predsjednika Osnovnog suda u Trebinju, Danijela Bojović na poziciju predsjednika Osnovnog suda u Višegradu i Ljiljana Mikanović na poziciju predsjednika Osnovnog suda u Tesliću.\nVSTV BiH je, također, izabrao Nerminku Begović na poziciju vršioca dužnosti predsjednika Okružnog suda u Doboju.\nPri donošenju odluke o imenovanju, VSTV BiH je uzeo u obzir kriterije poput stručnog znanja, radnog iskustva i radnih rezultata, stručne sposobnosti zasnovane na dosadašnjim rezultatima u karijeri, sposobnosti da nepristrano, savjesno, marljivo, odlučno i odgovorno obavlja dužnosti u okviru funkcije za koju se prijavljuje, odnosa s radnim kolegama, ponašanja van posla, profesionalne nepristranosti i ugleda te iskustva na rukovodećim poslovima.\nNovoimenovani nosioci pravosudnih funkcija na pozicije predsjednika Osnovnog suda u Višegradu i sudije Vrhovnog suda Federacije BiH stupit će na dužnost 15. marta, saopćeno je iz ove institucije.


Republika / NA 8. MART: Zvezda i "Mocart" posetili Sigurnu kuću!\nponedeljak, 8. 3. 2021.| 18:08\nTrener Crvene zvezde Dejan Stanković i Milan Gajić u poseti Sigurnoj kući\nCrvena zvezda iz godine u godinu nastavlja da pokazuje veličinu, naš najtrofejniji klub učestvovao je u brojnim humanitarnim akcijama. Drugu godinu zaredom, predstavnici Crvene zvezde i kompanije Mocart na čelu sa trenerom Dejanom Stankovićem posetili su Sigurnu kuću, kako bi 8. marta ukazali na važnost borbe protiv nasilja u porodici. Strateg srpskog šampiona, kao i fudbaler Milan Gajić ulepšali su praznik ovim hrabrim ženama.\n- Sa velikim zadovoljstvom smo došli ovde, najmanje što možemo da učinimo je da ovim divnim ženama čestitamo 8. mart, da vide da mislimo na njih. Svim damama želim da budu srećne ne samo na 8. mart negó do kraja života. Ovim damama ovde sa decom želim da istraju i budu jake i što pre se vrate u normalan život jer to zaslužuju. Ne verujem da je neko rođen da bi patio i skrivao se od nekoga. Crvena zvezda uvek misli na velike sitnice kako bi ovo nazvao, i da nikad nije propuštala akciju da stane u prve redove, da se oglasi za one kojima je pomoć najpotrebnija. Godinu dana sam u klubu ovo je drugi 8. mart, i druga akcija za Sigurnu kuću. Tu smo na raspolaganju i uvek ćemo bit isa velikim srcem – naglasio je Stanković.\n- Hvala na poseti i poklonima Crvenoj zvezdi i kompaniji Mocart, zaista nam to mnogo znači. Nama je pomoć konstantno potrebna jer lokalne samouprave nemaju dovoljno sredstava za naše finansiranje. Mi trenutno imamo problema manjka prostora, nadamo se da ćemo u narednom periodu obezbediti bolje uslove za naše korisnice – rekla je Domošljan.\nFudbaler Crvene zvezde Milan Gajić, čestitao je svim damama 8. mart, i skrenuo pažnju na problema svakodnevnice u kom se žene nalaze.\n- Trudimo se da svakim našim gestom ukažemo na probleme sa kojima se ove žene susreću. Nadam se da će ih u budućnosti biti sve manje. Iskoristili smo ovaj trenutak da skrenemo pažnju na taj detalj. Prema ženama se treba ophoditi kao da je svaki dan 8. mart, iako je dan žena i treba posebno naglasiti ovaj dan, ličnim primerom trebamo da pokažemo da žene pored nas trebaju da se osećaju svakog dana kao da je 8. mart. – rekao je Milan Gajić, desni bek Zvezde i član “zlatnih orlića” sa Novog Zelanda, koji se nedavno našao i na spisku novog selektora Dragana Stojkovića Piksija.\nDirektor korporativnih komunikacija kompanije Mocart Borjan Popović, skrenuo je pažnju na svakodnevni problem sa kojim se susreću žene, i zahvalio se Crvenoj zvezdi koja je prisutna u od početka u ovoj kampanji, a posebno šefu stručnog štaba Dejanu Stankoviću i igraču Milanu Gajiću što promovišu ovaj humanitarni gest.\n- Više od decenije sarađujemo sa Sigurnom kućom i iz iskustva znamo da se na ovaj problem mora stalno ukazivati. Pokušali smo da pronađemo model preko kojeg bismo kontinuirano slali važnu poruku, a FK Crvena zvezda je naš partner od početka kampanje pokrenute u saradnji sa Koordinacionim telom za rodnu ravnopravnost. Hvala treneru Dejanu Stankoviću što je odmah stao uz nas i pomogao da se ova poruka još više širi, kao i Milanu Gajiću koji je sa nama posetio žene zbrinute u ovoj ustanovi.\n- Ovo su problemi koje samo zajedno možemo da rešavamo, a uz pomoć više od 650 sportista želimo da im damo dodatnu snagu da se bore – istakao je Borjan Popović, direktor korporativnih komunikacija kompanije Mocart.\n- Otvori oči, prijavi nasilje na 0800-100-600 - poručuje više od 650 sportista…\nDejan Stanković FK Crvena zvezda Crvena zvezda Zvezda Fudbal Sport\nPEDALA STANKOVIĆU I STANOJEVIĆU: Bivši selektor BESAN posle VEČITOG derbija - OVE REČI izazvale ZEMLJOTRES u Srbiji!\nMEČ LOPTA ZA ZVEZDU: Stanković JASAN - ne znam kako bih na MINUS 9!


Đemila Talić – Gabriel pomogla aktivnosti Udruženja “Zajedno za naš grad” – Haber.ba\nĐemila Talić – Gabriel pomogla aktivnosti Udruženja “Zajedno za naš grad”\nPočasna konzulica BiH u Australiji i uspješna poslovna žena, koja se dugo bavi nekretninama u više zemalja Đemila Talić – Gabriel posjetila je danas novootvorene prostorije Udruženja Zajedno za naš grad u Mostaru.\nOna je tom prilikom osnivaču i aktivistima Udruženja obećala novčanu pomoć za plaćanje PDV-a za korištenje prostorija, te za plaćanje pomoćne kuharice, koja će svakodnevno pripremati obroke u sklopu projekta “Niste sami” u sklopu kojeg će Udruženje dostavljati 50 obroka dnevno na adrese starijih, bolesnih i iznemoglih sugrađana u stanju socijalne potrebe.\nOsnivač Udruženja Nermin Mehić uručio je zahvalnicu Talić – Gabriel, koja od dolaska u Hercegovinu pomaže gotovo sve humanitarne organizacije i udruženja.\n– Osim što će platiti PDV u iznosu od 90 KM mjesečno, gospođa Talić – Gabriel tokom 12 narednih mjeseci izdvojit će sredstva od 150 KM mjesečno za pomoćnu kuharicu Božanu Komšić, koja je i samohrana majka u veliki borac. Zahvalni smo joj, kao i svim dobrim i humanim ljudima, koji pomažu naše projekte, rekao je Mehić.\nTeme:Australija, konzulica, Mostar, promo, Udruženje "Zajedno za naš grad"


Evropski zid: Zašto su masovne ubice odabrale baš Šri Lanku (video) - 21.04.2019, Sputnik Srbija\nEvropski zid: Zašto su masovne ubice odabrale baš Šri Lanku (video)\n„Islamska država“ suočena je sa ozbiljnim bezbednosnim merama u Evropi, odnosno Evropskoj uniji, gde bi najviše voleli da naprave neki spektakularan... 21.04.2019, Sputnik Srbija\nMoguce da su na ovaj nacin isplanirali da ociste strance iz zemlje kao i strane agente medju njima.\nanalize i mišljenja, šri lanka, milan pašanski, al kaida, daeš, forum za terorizam i tranziciju bezbednosti\n© REUTERSStatua Isusa Hrista u crkvi posle napada u Šri Lanki\n„Islamska država“ suočena je sa ozbiljnim bezbednosnim merama u Evropi, odnosno Evropskoj uniji, gde bi najviše voleli da naprave neki spektakularan teroristički akt na najveći hrišćanski praznik. Međutim, tu očigledno nisu prošli i onda su odabrali mesto gde je to lakše, ocenjuje stručnjak za bezbednost Milan Pašanski.\nViše od 200 ljudi je poginulo, a 450 ih je povređeno u bombaškim napadima na tri rimokatoličke crkve i četiri luksuzna hotela u Šri Lanki. Jasno je da se radi o planiranim koordinisanim napadima, saopštila je policija, nakon što je uhapšeno nekoliko osumnjičenih.\nIsus izrešetan na Uskrs: Zastrašujuća poruka hrišćanima posle napada na Šri Lanki (video)\n21 April 2019, 15:42\nPredsednik beogradskog Foruma za terorizam i tranziciju bezbednosti Milan Pašanski za Sputnjik kaže da nije iznenađen velikim terorističkim napadom na jedan od najvećih hrišćanskih praznika.\nOn podseća da je reč o već poznatoj praksi privlačenja pažnje terorista, posebno medijskoj, a da se u ovom slučaju najverovatnije radi o jednoj od ispostava DAEŠ-a.\n„’Islamska država‘ je sada suočena sa ozbiljnim bezbednosnim merama u Evropi, odnosno Evropskoj uniji, gde bi najviše voleli i želeli da naprave neki spektakularan teroristički akt na najveći hrišćanski praznik, ali očigledno tu nisu prošli i onda su odabrali mesto gde je to lakše, a to je, nažalost, Šri Lanka i, naravno, hrišćani su na udaru“, objašnjava on.\nPremijer Šri Lanke: Vlasti znale za mogućnost napada, ali ništa nisu preduzele\nPašanski dodaje da je jako teško pretpostaviti ko tačno stoji iza napada, ali smatra da bi to najverovatnije mogla da bude neka od ekspozitura jedne od frakcija Al Kaide koja je u Siriji izgubila tlo pod nogama. Oni su izabrali ovaj način da poruče da ništa još nije gotovo, iako su doživeli poraz u svojoj kolevci, ističe Pašanski.\n„U narednom periodu očekujem da će te poražene snage, da ih tako uslovno nazovem, u Siriji, nastojati da negde izazovu što spektakularniji teroristički akt, da bi svetskoj javnosti poručili da oni još postoje. Da je situacija daleko od toga, da su možda izbačeni iz Sirije, ali ne iz igre uopšte, da misle da se time i dalje bave. Očekujem da će biti još ovakvih napada“, naglašava ovaj stručnjak za terorizam.\nNa pitanje Sputnjika gde bismo eventualno mogli da očekujemo sledeći napad terorista, Pašanski kaže da je to teško proceniti, ali da se oni gotovo uvek vode pravilom da udaraju na onim tačkama planete gde mogu lakše da prođu.\nU eksplozijama na Šri Lanki poginuli građani Danske, Japana, Pakistana, Indije...\n„Izgleda da je Evropska unija naučila lekciju, pa se poprilično uspešno brani. Muslimana u Evropskoj uniji već ima blizu 30 miliona, dovoljno je da je jedan promil militantan, sklon idejama ’Islamske države‘ i eto problema. U Evropi su očigledno udarili u tvrdo, pa su otišli tamo gde je mekše“, navodi Pašanski za Sputnjik.\nOn dodaje da činjenica da na Šri Lanki živi najmanje muslimana i hrišćana, da većinu stanovnika čine budisti, ne znači ništa. Cilj svakog napada je privlačenje pažnje, a kada je izveden na ovakav način, uz bombaše-samoubice, sa maksimalnim izazivanjem panike napadima na luksuzne hotele, može da znači i da posebno stranci u toj zemlji ne treba da se osete bezbednim.\nNa kraju razgovora za Sputnjik Pašanski kaže da treba sačekati završetak istrage, kako bi se potpuno isključila mogućnost da su napad organizovali „tamilski tigrovi“, koji miruju punih deset godina.\nForum za terorizam i tranziciju bezbednosti\n21 April 2019, 23:36


Održana "Noć pozorišta" - Ozon Media\nSremska Mitrovica – U subotu 17. novembra, po drugi put održana je manifestacija Noć pozorišta u Republici Srbiji, u okviru međunarodne organizacije European theatre night, uz podršku Ministarstva za kulturu i javno informisanje, lokalnih samouprava i kulturnih institucija iz 16 gradova i opština među kojima je Sremska Mitrovica.\nManifestacija je u Sremskoj Mitrovici počela već u podne, predpremijerom predstave za decu, „Slovo na slovo“, režisera Dragan Jovičića Jović, nakon koje je u 17:00 časova usledio performans glumaca ulicama grada pod nazivom „Put do pozorišta“.\nU 19:00 časova na Maloj sceni pozorišta odigrana je predstava „Red je vаljа se, tаkаv je običаj” za koju je tekst napisao poznati stand up komičar Srđan Dinčić. Predstava “Laki komad” , Gradskog pozorišta Trebinje i Kulturnog centra Mаle stvаri Trebinje, odigrana je u 20:00 na Velikoj sceni pozorišta.\nNakon kraće pauze, program je nastavljen u 23:00 sata monodramom „Dаkle, dа ne okolišаm više”, režisera Drаgаna Jovičića Jovića.\nOvogodišnja “Noć pozorišta” u Sremskoj Mitrovici zatvorena je performansom glumaca na Velikoj sceni, pod nazivom “Trećа smenа”, u kom su učestvovali glumac Vlаdа Bаlаšćаk, Dušаnkа Anojčić, Gordаnа Lukić, Aleksаndаr Krstаjić, Stefаn Tаjbl i Nikolа Jаnošević.\n25. međunarodni futsal turnir


Sistem energetskog menadžmenta u gradovima i opštinama u Srbiji - trenutno stanje i preporuke za unapređenje - Energija, klima i životna sredina\nPročitajte najnoviji sažeti predlog praktične politike Beogradske otvorene škole, na temu uspostavljanja sistema energetskog menadžmenta u gradovima i opštinama u Srbiji. Predlog praktične politike, pod nazivom "Sistem energetskog menadžmenta u gradovima i opštinama u Srbiji - trenutno stanje i preporuke za unapređenje", nastao je kao rezultat istraživanja koje je BOŠ sproveo u toku 2018. godine.\nSistem energetskog menadžmenta u Srbiji i dalje je u početnoj fazi uspostavljanja. Šest godina nakon što je donet Zakon o efikasnom korišćenju energije, kojim se predviđa uspostavljanje sistema energetskog menadžmenta, 60% gradova i opština koji spadaju u obveznike sistema još uvek nije imenovalo energetskog menadžera. Pored toga, tek 9% gradova i opština izvestilo je Ministarstvo rudarstva i energetike o ostvarenim ciljevima uštede za prethodnu godinu, a čak 95% gradova i opština obveznika još uvek nema usvojen Program energetske efikasnosti, dokument koji treba da predstavlja polaznu osnovu za uspešno sprovođenje politike energetske efikasnosti na lokalnom nivou. Ključni uzroci problema leže u činjenici da gradovi i opštine, koji nemaju na raspolaganju kadar odgovarajućeg obrazovnog profila, nisu u stanju da zaposle kompetentna lica na ovim poslovima, usled zabrane zapošljavanja u javnom sektoru, koja je na snazi. Pored toga, oni koji su već zaposleni na poslovima energetskog menadžmenta suočeni su sa nedostatkom kapaciteta, te je u preko 80% gradova i opština prepoznata potreba za organizovanjem dodatnih obuka na temu uspostavljanja i funkcionisanja sistema energetskog menadžmenta.\nImperativ promene trenutnog stanja ne leži samo u kontekstu evropskih integracija i primene postojećeg zakonskog i podzakonskog okvira, budući da je na delu neuspešna primena odredbi Direktive o energetskoj efikasnosti koje su prenete kroz Zakon o efikasnom korišćenju energije. Pre svega je reč o činjenici da, pri trenutnom stanju, potencijal energetske efikasnosti za smanjenje potrošnje energije, doprinos borbi protiv klimatskih promena, kao i ostvarivanja preko potrebnih ušteda u budžetima lokalnih samouprava, nije ni izbliza iskorišćen. Visok energetski intenzitet, veliki doprinos emisijama gasova sa efektom staklene bašte iz energetskog sektora, kao i prezaduženost gradova i opština, problemi su na koje se može uticati uspešnom primenom politike energetske efikasnosti kroz energetski menadžment.\nKako bi, u trenutnim okolnostima, sistem energetskog menadžmenta mogao dalje da napreduje, potrebno je da se gradovi i opštine najpre okrenu angažovanju licenciranih energetskih menadžera putem ugovora, odnosno da se kroz „outsourcing“ ove usluge započnu aktivnosti na planu energetskog menadžmenta. Pored toga, gradovi i opštine mogu ostvariti saradnju na uspostavljanju sistema energetskog menadžmenta i osnovati zajedničku kancelariju za energetski menadžment, kao deljeni resurs. Podizanje kapaciteta za uspostavljanje sistema potrebno je vršiti kontinuirano, i u skladu sa prepoznatim potrebama administracije na lokalnom nivou. U oblasti mapiranja potreba, koncipiranja i organizovanja obuka postoji veliki prostor za angažovanje organizacija civilnog društva i ostvarivanje saradnje sa stručnom javnošću, dok se podrška za organizovanje ovakvih obuka može obezbediti iz Republičkog fonda za energetsku efikasnost.\nSažeti predlog praktične politike možete preuzeti na ovom linku


Hakeri ukrajinskoj banci ukrali 10 milina dolara | Gde Investirati\nHakeri ukrajinskoj banci ukrali 10 milina dolara\nJednoj neimenovanoj ukrajinskoj banci nepoznati hakeri ukrali su 10 miliona dolara nakon što su upali u njenu mrežu i koristili SWIFT sistem za transfer novca na svoje račune, pokazuju izveštaji Udruženja za reviziju i kontrolu informacionog sistema ISACA.\nSWIFT je organizacija koja pokreće svetsku mrežu finansijskih transakcija između banaka i drugih finansijskih institucija, pri čemu se koristi SWIFT kod koji se sastoji od 8 ili 11 znakova i služi za identifikaciju banaka u međunarodnom prometu.\nUkrajinski ogranak organizacije ISACA navodi da je napad trajao više meseci, pri čemu su hakeri prvo provalili u mrežu banke, prikupljali podatke o njenoj internoj infrastrukturi, a potom lansirali napad. Napad je targetiran specijalno na SWIFT sistem koji se tokom proteklih nekoliko godina već koristio kao osnova za hakerski cyber krininal.\nZa sprovođenje napada obično se koristi malware specijalno dizajniran za napade na SWIFT sistem, a žrtve su banke koje ga nisu adekvatno zaštitile bezbednosnim merama.\nZa sada nije poznato ko stoji iza ovog najnovijeg napada, ali postoje neki dokazi koji upućuju na moguću vezu sa severnokorejskom grupom koja se bavi cyber špijunažom.\nPrevious Tužilaštvo: Bez krivičnog postupka za pad helikoptera\nNext Miodrag Zec: Englezi maestralno izvlače korist, Srbi imaju pogrešan talenat\nSamsung predviđa budućnost televizije\n„Televizija i virtuelna realnost uskoro će se spojiti i stvoriti ceo spektar iskustava koja do sada niko nikada nije ni zamislio“, rekao je Tim Webber, Oskarovac i glavni kreativni direktor


Prelomno otkriće u CERN-u: Raspad Higsovog bozona - Društvo - Dnevni list Danas\nPočetna » Društvo » Prelomno otkriće u CERN-u: Raspad Higsovog bozona\n0Piše: Danas Online 28. avgusta 2018. 17.21 Izmenjeno: 23.35\n„Ovo merenje je prekretnica u istraživanju Higsovog bozona“, rekao je portparol ATLAS kolaboracije, Karl Jakobs, dodajući da je ono pokazalo kako su i ATLAS i CMS dostigli nivo dubokog razumevanja svojih podataka i kontrole pozadinskih procesa. „Izvrsne perfomanse akceleratora LHC uz moderne tehnike mašinskog učenja omogućile su nam da postignemo ovaj rezultat ranije nego što smo očekivali“, rekao je Džoel Batler, portparol CMS kolaboracije, dodajući da su obe kolaboracije već uspele da vide sprezanje Higsa sa tau česticama, top kvarkom, a sada i sa kvarkom botom, navodi CERN.\n„Ovo značajno otkriće kojim se potvrđuje predviđanje interakcije Higs bozona sa b kvarkom, a koje su nedavno ostvarili fizičari dve najveća eksprimenta danas: ATLAS i CMS u Evropskoj organizaciji za nuklearna istraživanja CERN, predstavlja izuzetno dostinuće i još jedan važan korak u razumevanju ponašanja Higs bozona na osnovu predviđanja Standardnog modela, vladajuće teorije u svetu elementarnih črestica. Rezultati ova dva eksperimenta zvanično su objavljeni danas kada su i poslati na publikovanje u jedan od vodećih naučnih časopisa Physical Review Letters. Dva tima srpskih istraživača koji čine fizičari iz Instituta za fiziku (ATLAS) i fizičari, inženjeri i specijalisti iz INN VINČA i Fizičkog fakulteta (CMS), koji aktivno učestvuju sa svojim kolegama u istraživanjima u okviru ova dva međunarodna eksperimenta, svojim dosadašnjim radom dali su takođe odgovarajući doprinos ovom otkriću“.


GROBAR DO KOSKE: Moreira još jednom DOKAZAO koliko voli Partizan! -\nGROBAR DO KOSKE: Moreira još jednom DOKAZAO koliko voli Partizan!\nPosted By: Sport Extra 12/04/2021\nPeriod višegodišnje Partizanove dominacije na domaćoj sceni obeležio je i Almami Moreira, ofanzivni vezista koji je u Humskoj proveo period od jula 2007. do januara 2011. godine i sa crno-belima tada iz godine u godinu osvajao titule, uz još dva trofeja u Kupu.\nTo je, između ostalog, otkrio i u razgovoru za emisiju “Kao nekada“ na TV Arena Sport.\n“Pre nekoliko meseci sam postao izvršni direktor FS Gvineje Bisao i veoma sam ponosan na taj angažman. Trudim se da pomognem tim klincima i da zajedno ostvarimo što bolje rezultate“, istakao je Moreira, koji je posle Partizana igrao i za Vojvodinu.\nPROČITAJTE JOŠ: LUDA UTAKMICA NA MARAKANI: Srbija sa ivice ponora do boda, Ronaldo POBESNEO zbog "fantomskog" gola u 93. minutu!\n“Kad jednom igrate za Partizan uvek ga volite. Navijači su uvek bili uz klub i nikada ne možete da kažete da ste izgubili jer ste ostali bez njihove podrške. Oni su uvek bili neverovatni, a u mečevima protiv Crvene zvezde su bili još vatreniji“, naglašava Moreira i dodaje da se trudi da isprati sve aktuelnosti u Partizanu, a u tome mu pomažu i prijatelji iz Beograda sa kojima je ostao u kontaktu.\nGROBAR DO KOSKE: Pogledajte kako je Bogdan proslavio…\nPOKAZAO KOLIKO VOLI PARTIZAN: Zdjelar potpisao novi…\nBe the first to comment on "GROBAR DO KOSKE: Moreira još jednom DOKAZAO koliko voli Partizan!"


Žene zarađuju do 9.000 dinara manje od muškaraca - Vesti - Aktuelno - ALO!\nNA DAN MUŠKARACA\nŽene zarađuju do 9.000 dinara manje od muškaraca\nAutor: Tanjug | 19.11.2014 - 19:37:00h | Komentara: 0\nPotpredsednica vlade i predsednica vladinog Koordinacionog tela za rodnu ravnopravnost Zorana Mihajlović najavila je danas da će to telo posebnu pažnu posvetiti tome da u Srbiji muškaraci i žene imaju jednaku platu za isti posao.\n"U Beogradu žene (mesečno) u proseku primaju 9.000 dinara manju platu nego muškarci, a na nivou Srbije dobijaju 4.000 manje za isti posao", izjavila je Mihajlović novinarima nakon otvaranja seminara "Žene u politici - rodno ravnopravne ili ne" na Fakultetu političkih nauka.\nPrema njenim rečima, od radno sposobnih žena danas u Srbiji 62 odsto njih ne radi, a kada žene rade onda ekonomija raste i to potvrđuju određena istraživanja.\n"Ne samo u Srbiji već i u bilo kojoj državi u svetu svi pokušavaju da rodnu ravnopravnost podginu na viši nivo. Daleko od toga da je Srbija najgora u tom smislu, kod nas su žene u političkom životu zastupljene u parlamentu, a delom i u vladi - četiri žene su ministarke", istakla je Mihajlović, koja je ministarka građevinarstva, saobraćaja i infrastrukture.\nOna je navela da će se Koordinaciono telo, koje je forimirano pre dvadesetak dana, pozabaviti i nasiljem nad ženama, "jer ne treba nijedna žena da bude povređena niti da izgubi život samo zato što postoje određeni porodični problemi".\nPotpredsednica vlade je naglasila da zadatak Koordinacionog tela, političkih partija i civilnog društva, kao i svih zainteresovanihi, treba da bude stvaranje uslova da se žene više uključe u politički život.\n"Kada se žene uključe u politički život onda se čuje njihov glas i mogu da utiču na određene odluke u društvu, a neka istraživanja pokazuju da se tamo gde su žene u javnoj administraciji bolje upravlja resursima", rekla je Mihajlović.\nOna je najavila da će Koordinaciono telo za rodnu ravnopravnost u januaru održati konferenciju kako bi podstaklo žene da se bave biznisom i postanu preduzetnice.\nTa konferencija će biti napravljena u jednoj od lokalnih samouprava koje nisu mnogo razvijene i na njoj će se razgovarati sa ženama koje će biti informisane kako mogu da dođu do početnog kapitala da bi započele sopstveni biznis.\nOna je odgovarajući na pitanje novinarke rekla da ne insistira na tome da njena funkcija mora da bude napisana u muškom rodu, već da može i ministarka i potpresednica vlade.\nMihajlović je razgovarala sa studentkinjama na Fakultetu političkih nauka koje su joj postavljale brojna pitanja kako žena može da uspe u svetu politike.\nOna je poručila da nema predrasude da žene nemaju pojima o politici, kao i da se žene boje političkog angažnama.\nMihajlović je, takođe, naglasila da više nema muških i ženskih poslova niti resora u vladi, jer Ustav garantuje jednakost ženama, kao i da ta nejednakost sada nije toliko vidljiva kao pre, ali to nikako ne znači da ona ne postoji.\nOna kaže da u srpskom parlamentu ima 33 odsto žena poslanica i da Srbija u tome nije loša.\nKako je rekla, u svetu ima svega devet žena predsednika i 15 predsednica vlade i između 15 i 17 odsto ministarki.\nŽene u politici uvek moraju da vode računa kako izgledaju i kako se oblače, dok se muškarcima na javnim funkcijama ne zamera ni ako su pod dejstvom alkohola, napomenula je Mihajlović.\nOna je rekla da žene moraju duplo više da rade od muškaraca da bi se dokazale i uspele na poslu i navela da, na primer, u EPS - u od više od 300 direktora svega je jedna žena.\nPrema njenim rečima, u Srbiji je samo jedna žena gradonačelnica - Jasna Avramović u Smederevu.\nNa pitanje da li žene moraju da se odreknu nečeg da bi imale uspešnu karijeru, Mihajlović je poručila - samo slobodnog vremena pošto ga muškarci imaju više.\nPredavanje je organizovao Centar za edukaciju i društvenu emancipaciju mladih, a sledeće predavanje je 20. novembra, a održaće ga poverenica za ravnopravnost Nevena Petrušić. Taj seminar se organizuje u saradnji sa Ministarstvom prosvete. Inače, u više od 60 zemalja sveta se danas slavi Međunarodni dan muškaraca - 19. novembar, koji se ne obeležava u Srbiji.


Večeras nastup sastava Moon Duo u klubu Doma omladine - Rock SvirkeRock Svirke\nVečeras nastup sastava Moon Duo u klubu Doma omladine\nAmerički psihodelični sastav Moon Duo nastupiće večeras u Klubu Doma omladine Beograda uz domaću podršku grupe Belgrade Noise.\n„Moon Duo je bend iz San Franciska koji čine Sanae Yamada i Erik Johnson poznat kao gitarista sastava Wooden Shjips. Ova saradnja začeta 2009, inspirisana legendarnim duom John Coltrane – Rashied Ali, iznedrila je omamljujući repetitivan zvuk od muzičke štampe žigosan kao psihodelični pop. U prethodne dve godine izdali su nekoliko singlica i dva albuma na etiketama Woodsist (Vivian Girls, Wavves, Woods…) i Sacred Bones (Zola Jesus, Blank Dogs…) a poslednji njihov album Mazes razlog je zbog kojeg ćemo ih videti i u Beogradu“, navodi se u najavi organizatora SuperSizeShe.\nCena ulaznice je 600 dinara, a početak koncerta u 21h.


Nemačka šalje prve avione „tornado” protiv DAEŠ-a - 08.12.2015, Sputnik Srbija\nNemačka šalje prve avione „tornado” protiv DAEŠ-a\nNemačka će u četvrtak poslati dva izviđačka aviona „tornado” i 40 vojnika u Tursku, kao podršku borbi protiv ekstremističke grupe DAEŠ u Siriji, saopštila je... 08.12.2015, Sputnik Srbija\nevropa, vesti, svet, nemačka, sirija\n22:32 08.12.2015 (Osveženo: 22:33 08.12.2015)\n© Wikipedia / CobatforNemački vojni avion "tornado"\n© Wikipedia / Cobatfor\nNemačka će u četvrtak poslati dva izviđačka aviona „tornado” i 40 vojnika u Tursku, kao podršku borbi protiv ekstremističke grupe DAEŠ u Siriji, saopštila je nemačka vojska.\nPripadnici 51. divizije Imelman napustiće bazu Jagel na severu Nemačke avionom „A400M“ koga će slediti dva od šest aviona „tornado” .\nAvion za dopunu goriva „A310MRT“ biće takođe angažovan od baze Keln-Van do vazduhoplovne baze Indžirlik u Turskoj, navodi se u saopštenju.\nNemački poslanici odobrili su prošlog petka raspoređivanje do 1.200 vojnog osoblja i aviona koji će se priključiti međunarodnim vojnim operacijama protiv DAEŠ-a, kao podršku Francuskoj nakon terorističkih napada 13. novembra.\nNemačka šalje na Bliski istok 1.200 vojnika\n4 Decembar 2015, 13:16\nŠest aviona „tornado” opremljeni su tehnologijom za nadgledanje, koja im omogućava da prave fotografije i infracrvene snimke, čak i po noći i nevremenu, i da ih prenose u realnom vremenu do stanica na zemlji, preneo je AFP.\nBerlin je takođe saopštio da će poslati fregatu kao podršku francuskom nosaču aviona „Šarl de Gol“ u istočnom delu Sredozemnog mora.\nNemačka ne namerava da se uključi u kampanju vazdušnih udara, za razliku od Francuske, SAD i Britanije.\nOva država je posle Drugog svetskog rata bila po pravilu nevoljna da šalje svoje vojnike u aktivnu borbu u strane zemlje, iako se priključivala međunarodnim misijama na Balkanu i drugim mestima, kao i koaliciji NATO u Avganistanu, navela je francuska agencija.


Uoči sjednice PIC-A: Otkazali Radončić i Čavić, Borenović pod znakom pitanja – Fokus.ba\nUoči sjednice PIC-A: Otkazali Radončić i Čavić, Borenović pod znakom pitanja\nLider NDP-a koji je u vlasti na državnom nivou kao dio Saveza za promjene (SzP) rekao je za BHRT da ga taj sastanak ne zanima, te da se neće odazvati pozivu Valentina Inzka.\nNi predsjednik Partije demokratskog progresa (PDP) Branislav Borenović nije siguran da li će prisustvovati sastanku PIC-a. On smatra da visoki predstavnik Valentin Inzko ima slab kredibilitet, te da je pokazao loš odnos prema Republici Srpskoj.\nPotpredsjednica SBB-a Adisa Omerbegović Arapović potvrdila je danas za BHRT da se SBB definitivno neće odazvati pozivu Valentina Inzka.\nPotpredsjednik Stranke demokratske akcije (SDA) Safet Softic izjavio je da će se najviše rukovodstvo ove stranke odazvati pozovu Valentina Inzka.\nKomentirajući navode SBB-a i NDP-a, nakon što su iz ovih stranaka saopćili da neće prisustvovati sastanku, pa i PDP-a koji je neodlučan, Softić je poručio da sve dok te stranke imaju ministre u ministarskom vijeću, one čine parlamentarnu većinu. Rekao je i da će se politička kriza vjerovatno dodatno produbiti uz planirane rasprave o izmjenama Izbornog zakona i setu zakona o akcizama.\nPodsjećamo, visoki predstavnik međunarodne zajednice u BiH Valentin Inzko pozvao je na sastanak lidere političkih stranaka koje čine parlamentarnu većinu na državnom nivou, a koji bi trebalo da bude održan 08. decembra.


Niš: Za socijalne stanove u Duvaništu još 95 miliona dinara - Gradjevinarstvo.rs\nNiš: Za socijalne stanove u Duvaništu još 95 miliona dinara\n09.12.2015. | Jugmedia\nIzgradnja socijalnih stanova i javnih garaža samo su neki od prioritetnih projekata uvršćenih u Program razvoja grada koji je predstavljena na javnoj raspravi održanoj u Skupštini grada Niša.\nNačelnik „Uprave za privredu“ Dragan Karličić je istakao da Program ima za cilj da podstakne privredni razvoj, dolazak stranih investitora i otvaranje novih radnih mesta.\n- Pored socijalnih stanova u Ulici Majakovskog u Duvaništu za koje će biti izdvojeno 95 miliona dinara, gradiće s i socijalni stanovi u naselju „Branko Bjegović“, a njihovu gradnju finansiraće strani fondovi sa dva miliona evra – rekao je Karličić.\nZa izgradnju javnih garaža, dodao je Karličić, biće izdvojeno 50 miliona dinara.\nOn je istakao da se među prioritetnim projektima u Programu razvoja grada Niša za narednu godinu nalazi i izgradnja Regionalnog centra za upravljanje otpadom „Keleš“ i izgradnja postrojenja za preradu otpadnih voda.\nPrema Karličićevim rečima izrada studije izvodljivosti za izgradnju postrojenja za prečišćavanje i preradu otpadnih voda koštaće 130.000 evra. On je naveo da će grad Niš naredne godine izdvojiti 150 miliona dinara za završetak rekreativnih bazena, 55 miliona dinara za izgradnju vodovnog sistema u selima Knežica, Perutina, Ćurlina i Belotinac, i 22 miliona dinara za vodovod u selu Vrelu.


Naslovna/Magazin/U Njemačkoj je danas zabranjen ples\nU 13 od ukupno 16 njemačkih saveznih pokrajina, od Velikog petka do Uskrsa, ali i na Badnje veče i još neke vjerske praznike zakonom je zabranjeno plesanje i puštanje muzike na javnom mjestu, kao i svi sportski događaji. I u preostale tri pokrajine važi zabrana igranja na Veliki petak, ali je samo ograničena na do 21 sat, pa tako klubovi i diskoteke u Berlinu rade uobičajeno, a organizatori ne moraju da plate kaznu od 1.500 evra ukoliko ih inspekcija “ulovi” u prekršaju.\nOva vjekovima stara zabrana, uspostavljena pod uticajem katoličke i protestantske crkve koje insistiraju da su to “praznici tišine”, minulih godina ima sve glasnije protivnike pa je debata sve žustrija. Ove godine debatu je potpalio šef omladine Socijaldemokratske partije Njemačke (SPD) Kevin Kinert, zatraživši da se ukine “tancferbot” (zabrana plesa) na Veliki petak.\n“Ja ne želim da organizujem žurku u crkvi, ali ko želi na taj dan da ide u diskoteku, trebalo bi i da to može da uradi”, rekao je Kinert ističući da odluka o tome da li će slaviti na Veliki petak mora da bude ostavljena nama samima. Svako bi u svojoj zajednici mogao odrediti svoja pravila, ali ona se neće automatski primenjivati na sve”, rekao je Kinert.\n“To (zabrana plesa) je važan gest, koji pokazuje poštovanje prema sunarodnicima i promoviše mirni suživot u našem gradu”, rekao je Beker.\nCDU gradonačelnik inspekcija Jaja Kockanje plate ples Pravila Praznici Vrijeme


Zabrinutost zbog Fejsbukove kriptovalute raste, apeluje se na zakon o zaštiti podataka\nOrganizacija za zaštitu podataka u Velikoj Britaniji pridružila se ostalim regulatorima privatnosti širom sveta, pozivajući na veću otvorenost u vezi s predloženom Fejsbukovom digitalnom valutom i infrastrukturom.\nOni od Fejsbuka i još 28 kompanija koje stoje iza projekta traže da navedu detalje kako će se lični podaci korisnika obrađivati u skladu sa zakonima o zaštiti podataka. Zahteva se garancija da će biti prikupljeni samo minimalno potrebni podaci, da će usluga biti transparentna, kao i detalji o načinu deljenja podataka između članova mreže Libra.\nIzjavu potpisuju vlasti koji predstavljaju milione ljudi u Evropi, Americi, Africi i Australiji. Tu spadaju britanska komesarka za informacije Elizabet Denham i njene kolege u Australiji, SAD, Kanadi, Burkini Faso i Albaniji, kao i nadzornik EU za zaštitu podataka.\nŽeli da se regulatori zaštite podataka smatraju ključnom savetodavnom grupom u dizajnu arhitekture Libre.


RTS :: Merkelova "nije bila upoznata" sa pesmama na skupu u Zagrebu\nSvet Merkelova "nije bila upoznata" sa pesmama na skupu u Zagrebu\nsreda, 22. maj 2019, 14:16 -> 15:55\nIz kabineta nemačke kancelarke Angele Merkel, koja je prisustvovala predizbornom skupu HDZ-a i EPP-a na kojem je puštena pesma Marka Perkovića Tompsona, tvrde da ona nije bila upoznata sa pesmama, kao ni sa njihovim sadržajem.\nZagrebačka televizija N1 zatražila je stav Merkelove o njenom prisustvu na skupu na kojem je puštena Tompsonova pesma, a portparol njenog kabineta kaže da ona "nije bila upoznata sa pesmama koje će biti puštane tokom stranačkog skupa u Zagrebu, kao ni sa sadržajem tih pesama".\n"Kancelarka Merkel je tokom svoje posete Zagrebu jasno izrazila stav u kojem se suprotstavlja nacionalizmu", naveo je portparol, prenela je N1.\nMerkelova je prošlog vikenda u Zagrebu prisustvovala predizbornom skupu HDZ-a i Evropske narodne partije, na kojem je puštena pesma Marka Perkovića Tompsona, pevača koji u svojim pesmama glorifikuje ustaštvo.\nPoruka Merkelove da se suprotstavlja nacionalizmu i Tompsonova pesma poput "Lijepa li si", izazvali su mnoge polemike u hrvatskom društvu, ali i nemačkoj javnosti, s obzirom na to da je reč o pevaču čiji nastupi su u više navrata bili zabranjivani i u Nemačkoj.\nInače, Merkelova je na zagrebačkom skupu u hali "Cibona" poručila da je nacionalizam protivnik koji, kako je rekla, želi da uništi Evropu.\n"Naše vrednosti su to što možemo biti ponosni na svoju zemlju – patriotizam i EU nisu u suprotnosti", istakla je nemačka kancelarka.\n(četvrtak, 23. maj 2019, 06:06) - anonymous [neregistrovani]\n(sreda, 22. maj 2019, 17:24) - milan lala [neregistrovani]\n(sreda, 22. maj 2019, 15:06) - milan [neregistrovani]\n(sreda, 22. maj 2019, 14:56) - anonymous [neregistrovani]


Kako vidite ekološke probleme u Srbiji?\nVeliki problem u Srbiji predstavlja ne korišćenje jalovišta i otpada kao resurs i izvor nove vrednosti. Obilazeći Srbiju primetili smo mnoga jalovišta, deponije, industrijske otpade i primetili smo da oni generišu velike probleme u životnoj sredini i predstavljaju problem kompanijama ali i građanima. Na primer, termoelektrane u Obrenovcu koriste na hiljade hektara na kojima odlažu pepeo (2 miliona tona godišnje). Zatim rudarski basen Kolubara ima kopove koji su od desetine hektara zemljišta napravili mesečev pejzaž. Hiljade hektara degradiranog zemljišta, gde je zemlja uništena vađenjem rude može biti prilika za, recimo, energetski zasad, polonija, crnih topola i sl, čime obezbeđujemo bio masu, ili drvo za modeliranje, (na primer polinija je vrlo medonosna što bi veoma značilo pčelarima). Mi u ovim problemima vidimo priliku i zapravo početni kapital u novoj ekonomiji. Pomenuti pepeo se malo koristi u cementnoj industriji, a može koristiti u građevinskoj industriji kao zamena za mnoge prirodne materijale. Ovaj pepeo možemo utrošiti u izgradnju nasipa i tako rešimo postepeno probleme koje imamo sa vodotokovima. Rešavanjem problema sa pepelom mi bismo zapravo štedeli prirodne resusre koji su ipak ograničeni i ostavili ih u nasledstvo budućim generacijama koji će možda znati da ih pametnije iskoriste.


Ne palite vatru – skupo će vas koštati! – Info LIGA\nNe palite vatru – skupo će vas koštati!\nby I L · 01/08/2017\nPripadnici Ministarstva unutrašnjih poslova – Odeljenje za vanredne situacije u Čačku upozoravaju da vremenski uslovi, kao što su ekstremno visoke temperature, suvo vreme, pojava vetra, pogoduju nastanku i širenju požara, zbog čega je potreban veći oprez i preduzimanje svih neophodnih mera zaštite. Posebno se apeluje na građane, da za vreme izvođenja poljoprivrednih i drugih radova kojima mogu izazvati požar, budu oprezni i preduzimu sve mere zaštite od nastanka požara.\nNapominjemo da je Zakonom o zaštiti od požara, zabranjeno loženje vatre u šumi i na udaljenosti od 200 metara od šume, kao i spaljivanje ostataka strnih useva, spaljivanje smeća na otvorenom prostoru i spaljivanje biljnih ostataka.\nTakođe, Zakonom je, u ovim slučajevima, predviđena i nadoknada troškova intervecija vatrogasno-spasilačkih jedinica i podnošenje zahteva za pokretanje prekršajnog postupka protiv lica koja vrše spaljivanje.\nNaglašavamo da građani u slučaju izbijanja požara treba odmah da reaguju i pozovu vatrogasno-spasilačku jedinicu na telefon 193.\nOtklonjeni kvarovi na elektro-mreži za jedanaest naselja i mesnih zajednica\nKnjiževno veče istoričara Saliha Selimovića\nNext story Zakazana deveta sednica lokalnog parlamenta\nPrevious story VRELINA – Šta je najopasnije i kako da se zaštitite


SportDC - Vesti - Prva liga RS - Slaviša Maksimović u Slobodi\nSlaviša Maksimović u Slobodi\nMladi fudbaler banjalučkog Borca Slaviša Maksimović, novi član mrkonjićke Slobode.Riječ je o dvadesetogodišnjem fudbaleri koji je prošao\njuniorsku školu Borca i igra na poziciji zadnjeg veznog fudbalara.Ta pozicija u Slobodi je upražnjena odlaskom kapitena Igora Mirkovićća u\nKozaru.Osim Maksimovića, za tu poziciju konkuriše još nekoliko mladih fudbalera iz juniorskog pogona. Šef stručnog štaba Čedomir Ćulum, zadovoljan je što je uprava klubaangažovala još jednog mladog fudbalera i tako pojačala konkurenciju zasvako mjesto u timu.\n-Opredjeljenje uparave kluba i stručnog štaba je podmlađivanje ekipe idavanje šense mladim perspektivnim fudbalerima iz našeg juni orskog pogona i iz klubova iz okruženja.Ostali smo bez pet ključnih fudbalera, ali ne ostajemo od borebe za plasman u Ligu za prvaka. Šanse su realne i sajednim dobrim rezultateom na gostovanju vjerujem da bi osvaraili cilj plasmen među prvih šest ekipa.Istina je imamo težak raspored, na „Luke“ na dolaze vodeće ekipe.Dobro se pripremamo i siguran sam da se možemo nositi sa svim ekipama iz Prve lige-optimista je Ćulum.\nOptimista je i predsjednik Upravnog odbora Milenko Milekić, koji ističe da rukovodstvo kluba čini velike napore da obezbjedi optimalne uslove za\nrad i takmičenj ekipi.\n-Velika iskušenja su pred nama.Ne plašio se izazova i vjerujem da sa mladom ekipom možemo ostvariti dobre rezulate.Vrata smo otvrrili mladim i perspektivnim fudbalerima, koji u našem klubu imaju optimalne uslove za rad i napredovanje.U poslednjih nekoloiko godina lansirali smo nekoliko mladih fudbalera koji sada igraju u Premjer ligi.Predrag Zekanović je već ostvaraio inostrani angažman, pa po tom osnovu našem klubu pripada 24 hiljade maraka.Aleksandar Kondić je u banjalučkom Borcu. Gdje je igaro i naše „dijete“ Ilja Danilović, koji će u proljećenom dijelu nositi dres Zvijezde 09 iz Etno Sela...Sve su to reference, što sve više mladih fudbalera želi da igra u našem klubu-kaže Milekić.\nKada je riječe o igračkom kadru na „Luke“ su stigli:uz mlag vezistu Slavišu Maksimovića, štoper Miloš Crnamarković, Branko Peno, golmani Vladan Kovačević i Stefan Modić...Nakon polugodišnje pauze u tim se vratio i mladi talentovani napadač Branislav Bane Kokeza.Devetenostogodišnji momak koji je u juniorskoj konkurenciji, žari i palio, rešetao mereže i bio najbolji streijelac u svojoj konkurenciji.\nPred uparvom kluba dosta je obaveza...Uz podmlađivanje ekipe, tu je stvaranje uslova za takmičenje i unapređenje rada u mlađim kategorijma.Ipak, najveći posao čelne ljude Slobode čeka na izgradnji infrastrukture.U planu je nivelacija glavnog terena i pokrivanja tribina naglavnom stadionu, te izgradnja nove uparve zgarade i svlačionica.Na pomoćnom igralištu planira se izgradanja terena sa vještačke podloge i\nOpština je u budžetu, za te namjene obezbjedila 100 hiljada maraka, ali inevsticija je nekoliko puta veća.Očekuje se učeše i podrška javnog i\nZa sada je limtirajući faktor glavni terern, pošto bi sve selekcije mčeve morale pola godine da igraju na terenu u Krupi na Vrbasu ili nekom terenu


Janović: Podrška Evropskom timu je glas za promjene i napredak Herceg Novog - Crnogorski Portal\nČlan Predsjedništva DPS-a Nikola Janović pozvao je Novljanke i Novljane da na nedjeljnim izborima podrže Evropski tim za Herceg Novi\nČlan Predsjedništva DPS-a Nikola Janović pozvao je Novljanke i Novljane da na nedjeljnim izborima podrže Evropski tim za Herceg Novi.\n“Na ovim izborima birate između promjena i napretka sa jedne i stagnacije grada sa druge strane. Pravo izbora je u vašim rukama, vašim glasom učinite da Herceg Novi ponovo zaigra u pobjedničkom Evropskom timu”, saopštio je on.\nJanović je građanima Novog poručio da iskoriste mogućnost, izađu na nedjeljne izbore, i zaokruže broj 2, čime će na najbolji način podržati Evropski tim za Herceg Novi, koji je jedini garant prosperitetnog puta i napretka.\nDPS: Vlada i vladajuća većina da se opredijele prema stavovima Mandićeve NSD\n"Uprava policije ostala i bez goriva, Sekulović odgovoran"\nEvropski tim za Herceg Novi Lokalni izbori Herceg Novi DPS Nikola Janović


Šokiran ponašanjem Ane Korać je i njen bivši dečko Marko Marković, sa kojim je bila u "Zadruzi" pre nego što je rešila da osvoji Davida Dragojevića. Zgodni Crnogorac je za "Pink" prokomentarisao vezu svoje bivše i Dragojevića.\nBudući da se Ana u proteklom periodu ograđivala od svoje veze sa Markom, te je tvrdila da nikad nisu ni bili u vezi, što su demantovali ljubavni snimci koji su zadrugari imali priliku da vide u četvrtak, Marković je isto prokomentarisao u svom stilu.\nS obzirom na to što je rešila da izbriše iz sećanja sve one lepe trenutke koje su imali i njihovu vezu precrta, isto je rešio da učini i Marko koji sada, s ove vremenske distance, kaže da mu je Ana bila samo "za zabavu".\n- Povodom toga što dotična negira vezu sa mnom imam da kažem da mi i nismo bili u vezi - zatvoren prostor čini čuda, pa sam morao na neki način da ubijam dosadu - ironično je rekao Marković.\nRUSKA POBEGULJA IZ VRANJA Šta će biti sa radnicima i pogonom u Somboru


Foto: Fena / Arhiva | "Usvajanje budžeta daleko jer partneri iz FBiH ne poštuju dogovor"\nSrna 13.07.2020 14:58\nSARAJEVO - Predsjedavajuća Kluba poslanika SNSD-a u Predstavničkom domu parlamenta BiH Snježana Novaković Bursać rekla je Srni da vjeruje da će budžet BiH u ovom domu biti usvojen u prvom čitanju u srijedu, 15. jula, ali je istakla da je konačno usvajanje ovog važnog dokumenta još daleko jer "partneri iz Federacije BiH (FBiH), prije svih SDA, ne poštuju dogovoreno".\n"Očekujem da će u drugom krugu glasanja biti usvojen budžet u prvom čitanju, ali smo još daleko od konačnog usvajanja, imajući na umu potrebu da ovaj izuzetno važan dokument bude usvojen u drugom čitanju i u Domu naroda", rekla je Bursaćeva.\nOna je izrazila nadu da će se "partneri iz FBiH, prije svih SDA, napokon opredijeliti da poštuju dogovoreno".\n"Uvjerena sam da će uslijediti i razgovori i da će biti ispoštovan raniji dogovor. Bez dogovora nema ni napretka. Očekujem odgovorno ponašanje svih u BiH i da će se sve učiniti da se ova zemlja izvuče iz ćorsokaka u koji je zapala zbog neodgovornog ponašanja pojedinih stranaka (SDA)", rekla je Krišto.\n"Budžet je talac njihovih unutrašnjih obračuna. Oni nisu sve pozicije podijelili i to je vjerovatno problem. Ukoliko dođu neka nova kadrovska rješenja, nekoliko direktorskih mjesta, imaćemo i lokalne izbore. U suprotnom, vjerovatno će biti odgođeni", smatra Šarović.


Predsjedavajući Savjeta ministara Zoran Tegeltija rekao je danas da Centralna banka BiH ima sve što je potrebno da ispati novac koji je uplatio Međunarodni monetarni fond /MMF/, te da nije jasno kakvu dopunsku odluku Banka čeka.\n"Ima svoj memorandum koji je potpisala sa ministarstvima finansija, ima Pismo namjere i ima instrukcije koje su tražene od ministarstava finansija. Ne znam zašto Centralna banka čeka dodatnu odluku, nikad do sad takva odluka nije postojala. Ovo je nepotrebna priča i nisam siguran šta ko očekuje da dobije kroz ova uslovljavanja", naglasio je Tegeltija.\n"Nije bilo spremnosti predstavnika Bošnjaka da glasaju za te odluke. Tako da nije imenovan direktor Agencije za istrage i zaštitu /SIPA/ BiH, ni direktori Regulatorne agencije za komunikacije /RAK/, Službenog glasnika, Agencije za školovanje policijskih kadrova... Izvršili smo samo imenovanje vršilaca dužnosti direktora određenih institucija na mandatni period od tri mjeseca do završetka konkursne procedure, jer su tim ljudima istekli mandati", pojasnio je Tegeltija.\n"Tu postoji 36 pozicija i šest njih je unutar policijskih struktura, ukupno 42. Naš stav je da se, dok se ne postigne novi sporazum, primijenjuje raspodjela koja je usvojena negdje krajem 2015. godine. Bilo je obećanje da će se tako raditi, ali na početku sjednice nije bilo potrebne podrške da se to usvoji", naveo je Tegeltija.\n"To je sudbina onih koji rade ovaj posao, moramo shvatiti da je to tako i tražiti načine da prevazilazimo ove probleme. Meni se čini da u Parlamentarnoj skupštini SDA sa jednima bira funkcionere, a sa drugima bi trebala da donosi neka druga teška pitanja. Ne vidim razloge zašto je to tako. U Savjetu ministara nemamo taj nivo odluka, ali imamo nesaglasnost da usvojimo ono što usaglasimo u jednom trenutku. Napravili smo pomak kad smo uspjeli da kompletiramo Savjet ministara i danas nekoliko funkcija i to su neki prvi koraci", rekao je Tegeltija.\n"Trebaju da budu testirani da su negativni na virus korona i moraju se prijaviti zdravstvenim radnicima u onim opštinama u koje odlaze. Takođe, definisano je da ljudi koji imaju dvojno državljanstvo mogu ulaziti s ličnim kartima. Kada je počela pandemija, bilo je definisano da mogu samo s pasošima, međutim mnogi od njih nemaju pasoš, pa će i to biti pojednostavljeno", objasnio je Tegeltija.


Dan online - Drustvo: FLEŠ - 2017-10-22\nAngažuju 92 pripravnika\nUniverzitet Crne Gore angažovaće ove godine 92 pripravnika preko programa stručnog osposobljavanja lica sa stečenim visokim obrazovanjem, koji realizuje Vlada. Budući pripravnici, kako je saopšteno, biće iz gotovo svih oblasti nauke i umjetnosti, dok će se stručno osposobljavanje obaviti na fakultetima, institutima i u stručnim službama Univerziteta.\nSvršeni studenti će kroz program biti u prilici da primijene znanja i vještine stečene u toku studija, a Univerzitet će imati mogućnost da identifikuje najbolje među njima za eventualni radni angažman. Stručno osposobljavanje odabranih kandidata počeće 15. januara.\nMinistarstvo za ljudska i manjinska prava raspisalo je javni poziv za konsultacije za pripremu akcionog plana za 2018. za primjenu Strategije za unapređenje kvaliteta života LGBT osoba u Crnoj Gori 2013–2018. Poziv je upućen zainteresovanim LGBT osobama, grupama i nevladinim organizacijama, nevladinim organizacijama iz oblasti ljudskih prava i sloboda, LGBT roditeljima, učeničkim, nastavničkim, roditeljskim, studentskim i akademskim asocijacijama. Takođe, na poziv se mogu javiti političke partije, sindikati i udruženja poslodavaca, novinari, mediji, sportske organizacije i klubovi, navijačke grupe, škole, akademske institucije, zdravstvene ustanove, državne institucije, kao i zaštitnik ljudskih prava i sloboda Crne Gore i drugi.\nAgencija za sprečavanje korupcije u saradnji sa Regionalnom antikorupcijskom inicijativom (RAI), a uz podršku Austrijske razvojne agencije, održala je jednodnevnu obuku za lica koja obavljaju poslove koordinacije na sprovođenju mjera iz planova integriteta u crnogorskim institucijama, tzv. menadžere integriteta. Treća od tri obuke pod nazivom „Izrada i sprovođenje planova integriteta u institucijama Crne Gore“ održana je u Podgorici, i okupila je preko 80 službenika organa vlasti iz centralne regije, i to iz opština Podgorica, Nikšić i Danilovgrad.\nSavjet Agencije za sprečavanje korupcije (ASK) u petak će održati 55. sjednicu na kojoj će razmatrati treći kvartalni izvještaj o radu ASK za ovu godinu. Prema pravilniku o radu Savjeta Agencije, to tijelo je obavezno da mjesečno zasijeda minimalno dva puta.


FILHARMONIJA: 40.000 ljudi na koncertu! | Kaleidoskop\nBeogradska filharmonija je oborila sopstveni rekord jer je na svom drugom koncertu na otvorenom okupila više od 35 000 ljudi. U novobeogradskom bloku 13, na mestu gde se planira izgradnja nove zgrade Beogradske filharmonije, bio je priređen najmasovniji muzički piknik do sada.\nPrema proceni FTO (fizičko-tehničkog obezbeđenja) događaju je ukupno prisustvovalo između 35 i 40 000 ljudi u neposrednoj zoni skupa uz ogradu. Imajući u vidu veliko interesovanje publike na prošlom koncertu Beogradske filharmonije na istoj lokaciji, u saradnji sa gradskim službama prostor u kojem se koncert održava povećan je za 30 procenata. Iako je korisna površina za prihvat gostiju ove godine iznosila čak 50 000 kvadratnih metara, to i dalje nije bilo dovoljno za sve koji su želeli da čuju Beogradsku filharmoniju pa je nekoliko hiljada ljudi bilo uz ogradu i potpuno ispunilo Bulevar Nikole Tesle.\n„Sinoć se desilo nešto nemoguće, a to je da smo uspeli da prevaziđemo događaj od prošle godine za koji sam mislio da je neponovljiv. Sada je trenutak da se pre svega zahvalim našem šefu-dirigentu Gabrijelu Felcu i svim muzičarima koji su bili na sceni, i sa velikom pažnjom i posvećenošću spremali ovaj koncert i dali svoj maksimum. Želim da se zahvalim svim kolegama iz produkcija koje nisu spavale danima da bi uspeli da napravimo ovako veliki događaj i svim gradskim službama koje su bile sjajni partneri i ove godine. I želim da se zahvalim našoj publici iz cele Srbije što je slušala svoju Filharmoniju u onakvoj tišini, a nagradila je kao na rok koncertu. Hvala svima i vidimo se sledećeg juna“, rekao je Ivan Tasovac, direktor Beogradske filharmonije.\n„HD Odiseja“ Beogradske filharmonije u nedelju uveče je podigla publiku na noge koja je ovacijama pozdravila 105 muzičara i njihovog šefa-dirigenta Gabrijela Felca. Oni su na bis poklonili popularnu Dvoržakovu melodiju, a Felc se od publike oprostio dirljivim rečima „Ovo je vaš grad, vaš orkestar. Beogradska filharmonija!“


Džeko i pored dva gola uvjeren da može puno bolje - Klix.ba\nNije sasvim zadovoljan Džeko i pored dva gola uvjeren da može puno bolje\nNije sasvim zadovoljan\nDžeko i pored dva gola uvjeren da može puno bolje\n25.2.2011. u 08:41\nUprkos dva postignuta gola u 3-0 pobjedi njegovog Manchester Cityja nad Arisom u uzvratnom dvoboju 1/16 finala Evropske lige, bosanskohercegovački nogometni reprezentativac Edin Džeko nije bio sasvim zadovoljan svojom igrom.\nDžeko je "građane" doveo u vodstvo 2-0 golovima iz sedme i 12. minute, a do kraja je pobjedu i prolaz u osminu finala potvrdio Yaya Toure.\n"Mislim da mogu igrati puno bolje. Nisam zadovoljan kako sam reagovao kod posljednje prilike u prvom poluvremenu. Dogodilo mi se to već dva puta u zadnje dvije utakmice i moram na tome poraditi", komentirao je Džeko, koji u dresu Cityja na kontu ima četiri gola iz devet nastupa (dva u FA Cupu, dva u Evropskoj ligi).\n"Sretan sam što sam postigao dva gola u istoj utakmici prvi puta u dresu Manchester Cityja, kao i što smo prošli u sljedeći krug. Bilo nam je bitno dobro krenuti od prve minute, a dali smo dva rana gola što je na kraju bilo od izuzetne važnosti", dodao je napadač čija će ekipa u osmini finala Evropske lige odmjeriti snage s kijevskim Dinamom.\nprije 22h 136\nprije 8h 33m 50\nprije 13h 46m 45\nprije 6h 18m 37


Čačanski atletičari, Ivana i Ognjen, zablistali u redovima reprezentacije Srbije - PressLider.rs\n19. septembra 2020. 19. septembra 2020. Marina Trmčić\t0 Comments AK ČAAK, atletičari, Čačak, Dragan Dukanac, Ivana Ilić, Ognjen Nikolić\nČačak – U Istanbulu, proteklog vikenda je održano Prvenstvo Balkana za starije juniore/ke, na kome su se u sastavu reprezentacije Srbije našli članovi AK „ČAAK“, Ivana Ilić i Ognjen Nikolić.\nVeć u kvalifikacionoj trci na 100 metara Ivana Ilić je pokazala da na ovom prvenstvu neće biti iznenađenja u sprintu, jer je lako i ubedljivo odnela pobedu rezultatom 12,10 sekundi.\n„Posle pauze od jednog sata usledilo je finale trke na 100 metara u kojoj je iako mlađa od rivalki Ivana Ilić u potpunosti pokazala svoj kvalitet. Pobedom i ostvarenim rezultatom 11,89 sekundi izjednačila je svoj lični rekord sa seniorskog prvenstva održanog u Novom Pazaru pre sedam dana. Ovim rezultatom Ivana se približila državnom rekordu za juniorke na svega 0,11 sekundi. Pobedom Ivana je prekinula dominaciju ostalih balkanskih sprinterki u odnosu na srpske sprinterke“, istakao je Ivanin trener Dragan Dukanac.\nJoš jedan izvanredan nastup Ivane Ilić doneo je pobedu štafeti Srbije u kojoj je trčala četvrtu izmenu. Do te izmene naše takmičarke su bile na trećoj poziciji sa nešto više od 4 metra zaostatka iza reprezentacija Ukrajine i Rumunije.\nSjajnim sprintom ova mlada Čačanka uspela je da neutrališe tu prednost i pobedi sa više od metar prednosti. Pobedom je pored zlatne medalje donela i novi juniorski rekord reprezentaciji – u štafeti 4 x 100 metara od 46,78 sekundi.\n„Zbog povreda koje je zadobila pri padu i jakih bolova Ivana Ilić nije nastupila u trci na 200 metara sledećeg dana prvenstva, ali je i pored toga sa DVE zlatne medalje i državnim rekordom bila najuspešnija srpska takmičarka na ovoj Balkanijadi“, rekao je trener Dukanac.\nU trci na 5000 metara nastupio je Ognjen Nikolić i zauzeo sjajno 2. mesto sa rezultatom 15:16,04 što je njegov novi lični rekord bolji za čak 11 sekundi od prethodnog.\nOgnjen Nikolić 2. mesto u trci na 5000 metara\nDrugog dana takmičenja Ognjen Nikolić je ponovio sjajan nastup, ali u trci na 3000 metara. Posle veoma uzbudljive završnice morao se zadovoljiti 4. mestom. Postignuti rezultat je njegov drugi najbolji rezultat u karijeri. Ognjen će se još 2 godine takmičiti u ovoj kategoriji, ali ostaje žal za prvenstvom Evrope za mlađe juniore, za koje je ispunio normu, ali ove godine nije održano zbog epidemiološke situacije.\n← Porodica Mesarović: Mina se VRATILA KUĆI, hvala vama dobri ljudi, hvala za pomoć i ljudskost\nUmetnost kod zadužbine kneza Lazara →


Gradonačelnik: Tragedija na Tjenamenu mogla da bude izbegnuta\nGradonačelnik Pekinga u vreme demonstracija na trgu Tjenanmen, Čen Sjitung, koji se smatra jednim od najvećih krivaca za krvavo gušenje prodemokratskog pokreta,\nizjavio je danas da je ta tragedija mogla da bude izbegnuta.\nČen je smatran odgovornim za angažovanje vojske u obračunavanju sa studentskim demonstrantima, u noći između 3. i 4. juna 1989. godine.\nNeki ga optužuju da je namerno preuveličavao situaciju i da je obmanjivao vođu Komunističke partije Denga Sjaopinga kako bi ga naveo da odobri vojnu akciju.\nZvaničan izveštaj o broju mrtvih nikad nije napravljen, a prema procenama gradskih vlasti u Pekingu bilo ih je 241, dok aktivisti za ljudska prava procenjuju da ih je bilo više hiljada.\nČen je u razgovorima sa naučnikom Jaom Đenfuom, koji su kao knjiga objavljeni u petak u Hong Kongu, tvrdio da je malo znao o odlukama koje su donošene u tom trenutku i da je on samo sledio naređenja.\nOn je rekao da veruje da je incident mogao da bude rešen bez krvoprlića, preneo je dnevni list South Ćina Morning Post.\n"Niko nije trebalo da umre da se situacija rešila kako je trebalo. Nekoliko stotina ljudi stradalo je tog dana. Kao gradonačelnik, bilo mi je žao. Nadao sam se da situaciju možemo da rešimo mirnim putem. Mnoge stvari su još nejasne, ali verujem da će jednog dana istina izaći na videlo", kazao je Čen.\nOn je rekao da je tragedija 4. juna proizašla iz unutrašnje borbe za vlast na najvišem nivou.\nKnjiga bi mogla da otvori debatu o tim događajima, koji su i dalje tabu tema u Kini, a za koje Peking kaže da su predstavljali kontrarevolucionanu pobunu, kao i da je odgovor bio opravdan.\nPeking je proglasio istragu zaključenom i ne želi da ponovo otvara slučaj koji bi mogao da ugrozi jedinstvo partije.\nČen je posle demonstracija na Tjenanmenu postao član Politbiroa, ali je 1995. uhapšen i kasnije osuđen zbog korupcije na 16 godina zatvora, čime je postao prvi član Politbiroa koji je osuđen posle Kulturne revolucije.\nČen je 30. juna 1989. podneo zvaničan izveštaj stalnom komitetu Nacionalnog narodnog kongresa, u kojem je osudio demonstracije kao "kontrarevolucionarne nerede", ali sada tvrdi da je izveštaj pripremljen za njega i da on nije napisao nijednu reč.\nOn je izrazio uverenje da će partija jednog dana skinuti oznaku poverljivosti svih dokumenata i da će istorija dati pravedniji sud o Dengu Sjaopingu, premijeru Li Pengu i generalnom sekretaru partije Džao Džijangu.


Obilazak nove saobraćajnice koja povezuje ulice Nedžada Mušića i Gornja Breka\nNačelnik Općine Centar dr. Nedžad Ajnadžić će, zajedno sa svojim saradnicima, u ponedjeljak 22. juna 2020. godine u 10 sati obići lokaciju gdje je u toku izgradnja nove saobraćajnice koja povezuje ulice Nedžada Mušića i Gornja Breka (Mjesna zajednica „Hrastovi-Mrkovići“).\nRadi se o višegodišnjem projektu za čiju realizaciju će biti potrebno izdvojiti više od 5 miliona KM. Osim nove saobraćajnice također je na ovom lokalitetu planirana sanacija klizišta, te rekonstrukcija vodovodne i kanalizacione mreže. Izgradnjom nove separatne fekalne i kišne kanalizacije osim objekata u ovoj ulici također će biti obuhvaćeni i objekti iz tri okolne ulice.\nNedavno je okončana procedura imenovanja ove ulice koju su potvrdili Općinsko vijeće Centar i Skupština Kantona Sarajevo da dobije ime po rahmetli Adnanu Aslaniju, borcu Armije RBiH koji je poginuo u maju 1992. godine u 19 godini života.


Canon imageFORMULA ScanFront 330 - Skeneri za dokumente - Canon Serbia\nKompaktan i pouzdan mrežni skener u boji koji povećava produktivnost i smanjuje IT troškove zahvaljujući brzom radu i jednostavnom rukovanju, centralizovanoj administraciji i neprimetnoj integraciji i poslovne primene i radni proces\nVeoma brzo i pouzdano skeniranje\nLako rukovanje pomoću prilagodljive dugmadi za poslove\nManji IT troškovi zahvaljujući daljinskom upravljanju i mrežnoj integraciji\nJednostavno prilagođavanje uz SDK zasnovan na vebu\nDetaljnije pogledajte Canon imageFORMULA ScanFront 330\nKompaktni ScanFront 330 pomaže u unapređivanju radnih procesa i smanjivanju troškova zahvaljujući produktivnim brzinama skeniranja do 30 stranica u minuti. Korisnici mogu brzo da šalju dokumente na različita odredišta na mreži, što obuhvata i istovremeno skeniranje za različite namene. Zahvaljujući novom dizajnu mehanizma valjka za uvlačenje i pravoj putanji papira, korisnici mogu pouzdano da skeniraju različite tipove dokumenata, što obuhvata debeo/tanak papir, kartice, dugačke dokumente (do 1 m), dokumente formata A3 (u režimu presavijanja) i kartice sa reljefom.\nKorisnici će otkriti da je skeniranje pomoću modela ScanFront 330 jednostavno i praktično. Intuitivni ekran (8,4 inča) visoke rezolucije u boji osetljiv na dodir i prilagodljiva dugmad za poslove omogućavaju brzu i preciznu distribuciju datoteka na razna odredišta, kao što su e-pošta, mrežne fascikle, FTP, USB, faks i štampa. U korisne funkcije koje štede vreme spada ona koja korisnicima omogućava da brzo šalju dokumente na sopstvenu e-adresu, kao i funkcija ad-hoc faksa koja omogućava unos podataka za slanje faksa tokom skeniranja.\nScanFront 330 je jednostavan za podešavanje i upravljanje, čime doprinosi smanjivanju IT troškova. Za dodavanje skenera u mrežu nije potreban nikakav dodatni hardver niti softver, a moguće ga je koristiti bez potrebe za instaliranjem serverskog softvera. IT menadžeri mogu daljinski da ažuriraju, prave rezervne kopije i vraćaju podatke na više uređaja putem jednostavnog veb pregledača ili istovremeno putem softvera ScanFront Administration Tool.\nIntegracija u poslovne primene može da bude neprimetna. Sa svakim skeniranim dokumentom mogu da se šalju datoteke indeksa sa metapodacima (CSV ili XML format), a te informacije mogu da se koriste i za imenovanje datoteka slika - što omogućava jednostavniju klasifikaciju u kancelarijske sisteme. Pored toga, programerima su dostupni SDK paketi, što obuhvata i verziju zasnovanu na vebu koja omogućava pokretanje ScanFront softvera na odvojenom veb serveru/serveru u informatičkom oblaku. Time se dobijaju mnogo šire mogućnosti za integraciju kako bi programeri i IT odeljenja mogli da kreiraju sopstvena integrisana prilagođena rešenja prema načinu poslovne primene.\nScanFront 330 ima opsežan skup naprednih bezbednosnih funkcija, što korisnicima pruža punu kontrolu nad pristupom, upravljanjem i distribucijom informacija. U njih spadaju identifikacija uređaja, provera korisničkog imena i lozinke i automatsko odjavljivanje nakon određenog perioda neaktivnosti. Moguće je centralizovano upravljati ograničenjima na nivou korisnika i pratiti aktivnost korisnika, a bezbedno slanje dokumenata se postiže PDF šifrovanjem i zaštitom pomoću lozinke; za bezbedno pregledanje, uređivanje i štampanje.\nSaznajte više o Canon imageFORMULA ScanFront 330, njegovim karakteristikama i mogućnostima.\nInteligentno mrežno skeniranje\nEkran osetljiv na dodir veličine 8,4”\nSkenirajte u e-poštu\nSkeniranje na štampač\nAdministratorski softver koji vam omogućava da istovremeno kontrolišete više ScanFront skenera. Možete da proveravate trenutni status ScanFront skenera na mreži, da konfigurišete postavke, upravljate korisnicima, da pravite rezervne kopije i da vraćate podatke konfiguracije.\nSoftver ScanFront Service kompanije Canon unapređuje mrežne funkcije ScanFront skenera. Može da se konfiguriše tako da šalje skenirane dokumente na lokacije na mreži, za koje je onemogućeno direktno prebacivanje sa skenera. Na primer:\n• Odredište u drugom segmentu mreže\n• Štampači na mreži\n• Deljene fascikle na računarima koji se navode po IP adresi\n• Određeni NAS (Network Attached Storage – Skladište povezano na mrežu) uređaji\nIskoristite prednost podrške za uniFLOW za mrežni skener za dokumente ScanFront kompanije Canon kako biste poboljšali radne procese skeniranja/snimanja i uživali u boljoj iskorišćenosti sistema uređaja kompanije Canon. Uz kompaktni dizajn i izuzetno pouzdani mehanizam za uvlačenje dokumenata, ScanFront možete da postavite tamo gde je najpotrebniji, kako biste efikasnije skenirali širi asortiman dokumenata.\nOtkrijte skeniranje uz uniFLOW


Analizom podataka sa automatskih mernih stanica utvrđeno je da je usled istočnog i jugoistočnog vetra oblak koji je nastao kao posledica požara na deponiji... 08.08.2021, Sputnik Srbija\nAnaliza rezultata merenja i informacija sa terena pokazala je da je zagađenje bilo kratkotrajno, navodi „Beoeko“ uz savet građanima da ukoliko osete dim zatvore prozore i izbegavaju boravak na otvorenom.Najpre je uočen nagli porast koncentracija suspendovanih čestica PM10 i PM 2,5 na mernom mestu u Bulevaru despota Stefana 54a, navodi „Beoeko“, prema čijim podacima je već u 16 sati kvalitet vazduha na tom mestu ocenjen kao prihvatljiv.Uočen je nagli porast koncentracija suspendovanih čestica PM10 i PM2,5 i u Omladinskih brigada 104.Na osnovu tih podataka može se zaključiti da je u Beogradu registrovana pojava epizodnog zagađenja usled širenja oblaka nastalog kao posledica požara na deponiji Vinča, navodi „Beoeko“.Informacije o kvalitetu vazduha kao i preporuke za ponašanje posebno osetljivih grupa dostupne su na internet stranici „Beoeka“, prenosi Tanjug.\nbeograd, zagađenje, vinča, društvo, nesreće i prirodne katastrofe\n18:53 08.08.2021 (Osveženo: 13:23 21.09.2021)\nAnalizom podataka sa automatskih mernih stanica utvrđeno je da je usled istočnog i jugoistočnog vetra oblak koji je nastao kao posledica požara na deponiji Vinča izazvao kratkotrajno zagađenje vazduha na teritoriji Beograda.\nAnaliza rezultata merenja i informacija sa terena pokazala je da je zagađenje bilo kratkotrajno, navodi „Beoeko“ uz savet građanima da ukoliko osete dim zatvore prozore i izbegavaju boravak na otvorenom.\nNajpre je uočen nagli porast koncentracija suspendovanih čestica PM10 i PM 2,5 na mernom mestu u Bulevaru despota Stefana 54a, navodi „Beoeko“, prema čijim podacima je već u 16 sati kvalitet vazduha na tom mestu ocenjen kao prihvatljiv.\nUočen je nagli porast koncentracija suspendovanih čestica PM10 i PM2,5 i u Omladinskih brigada 104.\nDo 13 sati koncentracija suspendovanih čestica porasla je višestruko, a od 13 do 14 časova uočen je blagi pad.\nNa osnovu tih podataka može se zaključiti da je u Beogradu registrovana pojava epizodnog zagađenja usled širenja oblaka nastalog kao posledica požara na deponiji Vinča, navodi „Beoeko“.\nInformacije o kvalitetu vazduha kao i preporuke za ponašanje posebno osetljivih grupa dostupne su na internet stranici „Beoeka“, prenosi Tanjug.


U podne konačna odluka, da li će se igrati 19 kolo? - Sandžak Haber - Sandžačke Internet Novine\nNaslovna Sport Fudbal U podne konačna odluka, da li će se igrati 19 kolo?\nU podne konačna odluka, da li će se igrati 19 kolo?\nZajednica Superligaša će do podneva doneti odluku o eventualnim pomeranjima termina pojedinih mečeva 19. kola, potvrdio je za Blicsport.rs Branislav Delić, komesar za takmičenje, najavivši “da će se većina utakmica ipak igrati”. A u snegom prekrivenoj Srbiji, ovog vikenda trebalo bi da se fudbalski šampionat nastavi uz nekoliko zanimljivih duela: Partizan čeka OFK Beograd, Zvezda gostuje u Nišu, a Vojvodina u lokalnom derbiju igra sa neugodnim Donjim Sremom.\nFudbaleri vodećeg Partizana dočekaće u nedelju ekipu OFK Beograda u 19. kolu Superlige Srbije od 18 časova,, dok će drugoplasirana Crvena zvezda gostovati Radničkom u Nišu od 13 sati. Prema najavama organizatora tog duela, karte za svih 13.000 raspoloživih mesta biće puštene u prodaju i to po cenama od 300 do 600 dinara. Zanimljivu akciju vezanu za publiku sprovešće i aktuelni šampion naše zemlje, koji dočekuje nepredvidive “romantičare”.\nNiški Radnički će veoma motivisan dočekati beogradske crveno-bele, pošto je posle početnog remija zabeležio dve minimalne pobede, koje će klubu sa Čaira mnogo značiti u borbi za opstanak. Zvezda je u pretprošlom kolu odigrala nerešeno sa Radom, pa joj je pobeda neophodna kako bi, koliko je to moguće, ostala u trci sa Partizanom za šampionsku titulu.\nTrećeplasirana Vojvodina dočekaće u nedelju od 17 časova Donji Srem, dok će od 14:30 Sloboda na svom terenu u Užicu igrati protiv Jagodine.\nU nedelju se igra još jedan meč, kada od 14.30 Javor u Ivanjici dočekuje BSK iz Borče. Javor je u odličnoj formi od početka prolećnog dela sezone, ali i pored toga osvojio je samo četiri boda, međutim ostvario je važnu pobedu na svom terenu protiv Jagodine u prvoj utakmici polufinala Kupa. BSK je, s druge strane, u lošoj formi, pošto je klub iz Borče došao do samo jednog boda u poslednje tri utakmice, i to protiv Vojvodine u prošlom kolu kada su Novosađani tek u poslednjim sekundama utakmice izjednačili na 3:3.\nSve ostale utakmice igraće se u subotu od 14.30, a Novi Pazar će kod kuće igrati sa poslednjeplasiranim Smederevom meč koji će za obe ekipe biti važan u borbi za opstanak. Radnički 1923 će u Kragujevcu u istom terminu igrati protiv kulskog\nHajduka, dok će Rad na Banjici dočekati Spartak iz Subotice.\nPrethodni tekstSEAT modeli na akciji\nSledeći tekstNovi Pazar – Poplava je učinila svoje


Pelene Tempo - ponude i cena | Mojkatalog.rs\nPočetna / Proizvodi iz aktuelnih kataloga / Proizvodi – P / Ponude i cena za Pelene\nPonude i cena za Pelene - Tempo\nTempo možda ima najjeftiniji pelene ove nedelje, pošto akcija ove prodavnice za ovaj omiljeni proizvod važi od 31.10.2019 do 13.11.2019. Ako zaista želite da uštedite što više prilikom kupovine, pažljivo pratite sve kataloge koji se nalaze na Mojkatalog.rs. To ne mora da bude samo pelene u prodavnici Tempo, već isti proizvod možete potražiti u prodavnicama Roda, Maxi, Metro, Univerexport, Gomex, ili možete pogledati sjajne ponude, sniženja i akcije za proizvode koje su tražili drugi kupci. Među najpopularnijim ponudama ovih dana su akcije na sledeće proizvode: pivo bezalkoholno, pašteta kokošija, pasta del castello, pasta de cecco, paranix, paradajz cherry, pasulj bonduelle, passata di pomidoro, paprika šilja, pasta zara, ali ljudi takođe traže sniženja sledećih proizvoda: carnex, čajna kobasica, čokolada, delimano, breskva, jana, kobasica, merix, omega 3, perfex. Na Mojkatalog.rs objavljujemo na hiljade novih specijalnih ponuda svakoga dana i, ukoliko želite da kupujete povoljno, ne treba da propustite nijednu od njih.


MLADI OBRENOVAČKI ŠAMPIONI - ŽELJANA PETROVIĆ\nŽeljana, kao jedna od najmlađih reprezentativki, 26.juna odlazi na Evropsko prvenstvo koje se održava u Italiji i na kom će predstavljati Srbiju u jednosedu na dvesta metara.\nMlada reprezentativka Srbije iz Obrenovca, kajakašica KKK "Zabrežje" Željana Petrović, jedna je od mnogih uspešnih sportista Obrenovca.\nOva mlada i skromna devojka može da se pohvali mnogobrojnim medaljama , a jedna u nizu je i medalja za osvojeno treće mesto u svojoj kategoriji na 200 metara u kajaku jednosedu, na prestižnom takmičenju Olimpijskih nada iz celog sveta, koje je prošle godine održano u Račicama.\nNe kaže se uzalud da je put do uspeha trnovit, pa je tako ova devojčica da bi postigla uspeh, osim svakodnevnog treniranja, morala da uskladi školske obaveze sa treninzima, ali i da se odrekne većeg dela slobodnog vremena koje njeni vršnjaci uglavnom koriste za šetnje i izlaske.\nNa pitanje da li je druga deca gledaju kao uzor, Željana skromno odgovara da kajak nije popularan poput nekih drugih sportova, ali da bi joj bilo drago da jednog dana bude uzor drugoj deci. Željana je naglasila da je ljubav prema kajaku nešto posebno i apelovala na drugu decu da dodju na reku i upoznaju sve lepote ovog sporta.\nŽeljana, kao jedna od najmlađih reprezentativki, 26.juna odlazi na Evropsko prvenstvo koje se održava u Italiji i na kom će predstavljati Srbiju u jednosedu na dvesta metara. Poželimo Željani puno sreće i da Kajak klub Zabrežje i grad Obrenovac predstavlja u najboljem izdanju.


Najmlađi atletičari AK "ČAAK" doneli DEVET medalja u svoj grad - PressLider.rs\nNajmlađi atletičari AK „ČAAK“ doneli DEVET medalja u svoj grad\n2. jula 2018. Duško Radišič\t0 Comments AK "ČAAK", medalje, najmlađi atletičari, Prvenstvo centralne Srbije\nAtletičari AK “ČAAK” uspešni u Kragujevcu na Prvenstvu centralne Srbije za mlađe pionire/ke i atletske škole.\nU subotu, 30 juna, održano je Prvenstvo centralne Srbije za mlađe pionire/ke kao i atletske škole A i B na stadionu Čika Dača u Kragujevcu.\nAtletičare “ČAAK”-a i ovoga puta nisu omeli teški vremenski uslovi da ostvare zapažene rezultate na ovom veoma dobro organizovanom i masovnom takmičenju.\nNajmlađi atletičari AK „ČAAK“ sa svojim trenerom Srđanom\n„Ukupno 9 medalja je stiglo u naš grad, nadamo se da će u ovom ritmu nastaviti mladi atletičari “ČAAK” i u letnjoj ligi koja nas očekuje u julu i avgustu, a “putuje” gradovima Srbije“, kažu u AK „ČAAK“.\nPrvo mesto u bacanju vorteksa u kategoriji atletske škole “B” zauzela je Lena Dikić.\nPrvo mesto na 300 metara u kategoriji atletske škole “B” zauzeo je Vuk Grujić.\nPrvo mesto u bacanju vorteksa u kategoriji atletske škole “B” zauzeo je Andrej Cvetić\n3. mesto u bacanju vorteksa u kategoriji atletske škole “A” zauzela je Jana Janković.\nDrugo mesto u kategoriji atletske škole “A” u trci na 600 metara zauzela je Đurđa Đokić.\nMarjan Milovanković i Mihailo Luković\nTreba pohvaliti i učešće ostalih takmičara ”ČAAK”-a: Irina Popović, Marta Jezdimirović, Kristina Đurović, Nađa Jović, Jovica Prelić i Lazar Kuljanin koji su se hrabro borili a neki su bili blizu osvajanja medalja.\n← Uživajte u NOVOJ avanturi kroz reči i slike planinara PD „Kablar“\nDan otvorenih vrata u Čačku →


Jeftini letovi from Semera do Valisa i Futune - Avio karte Semera Valis i Futuna - eSky.rs\nAvio karte from Semera\nAvio karte from Semera do Valisa i Futune\nPretražite letove from Semera do Valisa i Futune\nProverite najbolje prilike za letove from Semera do Valisa i Futune\n✔ Postoje li posebne ponude za letove from Semera do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta from Semera do Valisa i Futune?\n✔ Ako rezervišem let from Semera do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove from Semera do Valisa i Futune?\nBudite sigurni, da na eSky.rs ponuda letova from Semera do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tin Semera\nJeftini letovi do Etiopije Jeftini letovi iz Etiopije Jeftini letovi za Bahir Dar Jeftini letovi iz Bahir Dara Jeftini letovi za Aksu Jeftini letovi iz Aksu\nJeftini letovi do Mjanmara Jeftini letovi iz Mjanmara Jeftini letovi do Eau Claire Chippewa Valley Regional Jeftini letovi od Eau Claire Chippewa Valley Regional


REGION Fokus na reformama i mjerljivim rezultatima u oblasti vladavine prava\nSagovornici su se saglasili da je puna funkcionalnost parlamenta i političkog sistema važna za daljnji napredak države\nMarković primio Piculu\nCrna Gora nema alternativu kada je riječ o evropskim integracijama, a na tom putu ima podršku Evropskog parlamenta, ocijenjeno je na sastanku predsjednika Vlade Crne Gore Duška Markovića i poslanika Evropskog parlamenta i stalnog izvjestioca za Crnu Goru Tonina Picule.\n- Drago mi je što će Crna Gora imati priliku da sarađuje s čovjekom koji dobro poznaje region i prilike u našim državama i koji razumije značaj politike proširenja ne samo u kontekstu stabilnosti, već i sveukupnog napretka - rekao je Marković.\n#CrnaGora nema alternativu kada su u pitanju evropske integracije, a na tom putu ima podršku Evropskog parlamenta, ocijenjeno je na sastanku predsjednika Vlade @DuskoMarkovicCG i poslanika Evropskog parlamenta i stalnog izvjestioca za Crnu Goru @TPicula pic.twitter.com/4YdCpfNVMS\nOn je istaknuo da Crna Gora želi da bude članica EU kada bude spremna za to, jer želi da u Uniji bude nova vrijednost i kvalitet, a ne problem.\nMarković je dodao da je fokus Crne Gore na daljnjim reformama i mjerljivim rezultatima u oblasti vladavine prava, saopćeno je iz kabineta predsjednika Vlade.\nSagovornici su se saglasili da je puna funkcionalnost parlamenta i političkog sistema važna za daljnji napredak države na putu ka EU te da je posebno značajan politički konsenzus i dijalog kada je riječ o procesu evropskih integracija i provođenju reformi.\nSastanak u Podgorici Foto: Vlada Crne Gore\nPicula je rekao da treba poštovati rezultate koje je Crna Gora ostvarila, ali i da je pred njom mnogo posla, koji treba uraditi do punopravnog članstva u Uniji.\nDodao je da će Evropski parlament i druge institucije kroz partnerski odnos i dalje pomagati Crnoj Gori.\nNa sastanku je ocijenjeno da je važno građanima osigurati bolji život, a Marković je u tom kontekstu govorio o oporavku javnih finansija, snažnom ekonomskom rastu i uvjetima za kvalitetniji život.\nDuško Marković Tonino Picula Crna Gora Evropska unija


Podsticaji za privredu u opštini Gacko: Održan sastanak sa privrednicima – Opština Gacko\nPodsticaji za privredu u opštini Gacko: Održan sastanak sa privrednicima\nOpština Gacko po prvi put uvodi podsticaje za privredu. Tim povodom, juče je u sali Skupštine opštine Gacko, održan sastanak sa privrednicima sa područja opštine.\nStrategijom razvoja opštine Gacko, koja se radi za period 2022-2028. planirano je da se iz budžeta opštine izdvoje sredstva za ovu namjenu.\nKako su nam potvrdili iz Kabineta načelnika opštine Gacko, u 2022. godini biće izdvojeno 350.000 KM i plan je da se svake naredne godine taj iznos uveća za po 50.000 KM.\nPodsticaće se zapošljavanje i samozapošljavanje, kao i ulaganje u osnovna sredstava u funkciji zapošljavanja. Za svaku od stavki biće određeni tačno utvrđeni iznosi na početku godine, kada će i sredstva biti operativna. Prednost će imati proizvodne djelatnosti, poslovne aktivnosti koje stvaraju novu vrijednost i IT sektor.\nIznos podsticaja po jednom radnom mjestu se kreće od 4.000 KM do 6.000 KM, a podsticaj za osnovna sredsta iznosiće do 10.000 KM. Biće podržano zanatstvo i uslužne djelatnosti i zapošljavanje sa VSS, SSS i KV lica.\nNačelnik opštine formiraće tim i komisiju za provođenje procedure i nadzor nad utroškom sredstava. Raspisaće se Javni poziv u trajanju od 15 do 21 dan kojim se određuju sve uslovi dodjele sredstava. Za svaki kriterij određuju se dokumenti koji treba da potvrde svaki od navoda kao odgovor na propisane uslove za dodjelu sredstava. Dio Javnog poziva je i bodovna lista u kojoj se tačno vidi koliko bodova nosi svaki od uslova za dodjelu sredstava.\nKomisija zaprima prijave, ocejnjuje ih u skladu sa uslovima javnog poziva i dodjeljuje bodove u skladu sa pripremljenom listom bodovanja. Takođe, komisija će sa svakim potencijalnim korisnikom obaviti razgovor kao dio postupka ocjene prijave, a ukoliko je potrebno izaći će na teren i provjeriti navode iz prijave kao i njihovu vjerostojnost.\nNadzor nad namjenskim korištenjem sredstava i način kontrole nakon potpisivanja ugovora za zapošljavanje i samozapošljavanje je 12 mjeseci, a za osnovna sredstva 18 mjeseci.\nBiće formirana baza svih podsticaja dodijeljenih osobama i privrednim subjektima kako bi Opštinska uprava opštine Gacko imala potpun uvid u sve dodjele i provodila praćenje sredstava i nakon Pravilnikom propisanih rokova.\nPodsticajna sredstva za samozapošljavanje doznačiće se u iznosu od 50% najdalje 15 dana nakon potisivanja ugovora, 30% nakon 6 mjeseci i 20% nakon 12 mjeseci.\nSredstva za osnovna sredstava dodijeliće se u cjelokupnom odobrenom iznosu po priloženoj fakturi sa fiskalnim računom, te nakon izlaska na teren i utvrđivanja činjeničnog stanja koje mora da odgovara priloženoj dokumentaciji za javni poziv. Sve obaveze obje strane biće određene ugovorom.\nPrisutni preduzetnici su pozdravili namjeru i način na koji Opština Gacko planira da pomogne privredi Gacka.\nKao glavni problem sa kojim se susreću, privrednici su naveli nedostatak kvalifikovane radne snage. Poseban problem je, kako su rekli, prelivanje radne snage iz privatnih i malih firmi u Termoelektranu Gacko, pri čemu radnici napuštaju čak i bolje plaćene poslove i zapošljavaju se na mjesta koja često ne odgovaraju njihovoj stručnoj spremi, ali na kojima se manje radi.\nVeć u narednoj sedmici planiran je sastanak sa rukovodstvom Rudnika i Termoelektrane Gacko kako bi razgovarali o aktuelnom problemu i imali u vidu i interese ostalih privrednih subjekata.\n14.10, 2021\tby Opština Gacko in Novosti


Privreda u Srbiji: Kome treba godinu dana za oporavak, kome tri meseca i čega se najviše firme boje? - Biznis Telegraf.rs\n06/07/20 | 15:01\nКod privrednika su najprisutniji strahovi od nove-produžene krize, čak 73 odsto firmi pribojava se drugog talasa pandemije i ponovnog privremenog zatvaranja\nZa oporavak privrede pogođene pandemijom Кovid-19, potrebno je u proseku godinu dana, pokazuju rezultati trećeg ciklusa istraživanja "Zajedno kroz krizu" koje su sproveli Privredna komora Srbije i USAID-ov Projekat saradnje za ekonomski razvoj.\nКriza je najviše pogodila mikro preduzeća, dok je likvidnost i dalje jedan od ključnih problema sa kojima se firme suočavaju. Digitalna rešenja su bitan deo strategije oporavka, a kompanije sve više prepoznaju njihovo korišćenje kao jedan od ključnih uslova za oporavak i dalje poslovanje.\nКod privrednika su najprisutniji strahovi od nove-produžene krize, čak 73 odsto firmi pribojava se drugog talasa pandemije i ponovnog privremenog zatvaranja, a na drugom mestu je pad tražnje za proizvodima i uslugama.\nOko 40 odsto firmi očekuje ograničenja povezana sa padom likvidnosti poslovanja, padom dostupnih izvora finansiranja, promene u izvoznim i uvoznim politikama. Skoro trećina očekuje barijere u vezi sa ograničenjem okupljanja i novih zahteva u pogledu standarda kvaliteta proizvoda i usluga.\nViše od 90 odsto firmi očekuje pad prihoda u ovoj godini, najveći gubici biće u turizmu, kreativnoj industriji i saobraćaju, a prate ih i industrija različitih proizvodnih delatnosti i IT sektor. Četvrtina učesnika ankete procenjuje da su im prihodi u junu 2020. u odnosu na isti mesec prošle godine barem prepolovljeni, a svaka druga firma ostvarila je gubitak do 30 odsto. Petina anketiranih mikro preduzeća, procenjuju da su im prihodi u junu ove godine za najmanje 70 odsto niži u odnosu na prošlu godinu, dok je trećina firmi te veličine prihodovala za 30 do 50 odsto manje ovoga juna.\nNeke firme su spremnije dočekale krizu, oslonjene na digitalne modele poslovanja, 30 odsto je unapredilo postojeće kanale onlajn prodaje, dok većina ostalih smatra da su digitalna rešenja veoma važna za dalji oporavak. Oko 13 odsto firmi je otvorilo onlajn prodavnicu ili planira to da uradi, a 30 odsto planira da digitalizuje poslovne procese, prilagodi se novonastaloj situaciji i koristi digitalni marketing kao deo strategije oporavka.\nNalazi pokazuju da firme uključene u međunarodne lance snabdevanja češće planiraju promene proizvodnog algoritma ili uvođenje novih proizvoda.


Na interni poziv radnicima koji žele dobrovoljno da se prijave za prekid radnog odnosa uz stimulativnu otpremninu prijavilo se 978 zaposlenih u pet elektrodistributivnih preduzeća, saopšteno je danas iz “Elektroprivrede Republike Srpske”.\n“U sklopu reorganizacije `Elektroprivrede Republike Srpske`, u distributivnim preduzećima procijenjen je višak od 15 odsto zaposlenih, odnosno oko 600 radnika. Procijenjeno je da će otpremnine distributivna preduzeća koštati ukupno 27 miliona KM”, navodi se u saopštenju.\n“Pravilnikom su precizno utvrđeni uslovi za ostvarivanje prava na stimulativnu otpremninu i naknadu za ekonomsko-socijalno zbrinjavanje, te način utvrđivanja iznosa stimulativne otpremnine”, ističu iz “Elektroprivredi Republike Srpske”.\n“Na ovaj način biće ostvareni bolji uslovi za rad u narednom peridu, a Mješoviti holding `Elektroprivreda Republike Srpske` zadržaće stabilnost i obezbijediti napredak u poslovanju distributivnih preduzeća”, dodaje se u saopštenju.\nersotpremnine u elektropviredi


Vozovi na relaciji Zaječar - Niš neće saobraćati do leta 2020. godine\nVozovi na relaciji Zaječar – Niš neće saobraćati do leta 2020. godine\nNakon nekoliko iskliznuća cisterni sa amonijakom na relaciji Zaječar -Niš kod stanice Matejavac otpočela je rekonstrukcija pruge, a prema najavama nadležnih putnički i teretni saobraćaj biće obustavljen do leta 2020. godine.\nNa Železničkoj stanici u Zaječaru dobili smo potvrdnu informaciju da su svi polasci vozova prema Nišu, ali i Knjaževcu i Svrljigu od početka nedelje ukinuti, pa će do završetka rekonstrukcije pruge svi oni koji su vozom putovali do pomenutih gradova morati da pronađu alternativne metode.\nRadovi bi trebalo da traju dve godine, ali iz „Infrastrukture železnice“ kažu da su sebi zadali rok da je završe ranije – do avgusta 2020. godine, jer će raditi na više mesta istovremeno.\nInače, pruga Niš-Zaječar, koja je izgrađena 1922. godine, nije remontovana skoro 60 godina.\nPruga je skoro tri decenije čekala na rekonstrukciju, jer nadležni tvrde da je pravilo da se to radi na 25 do 30 godina.\n“ Rekonstrukcijom pruge Niš – Zaječar brzina vozova biće povećana na projektovani nivo do 90 kilometara na sat, a osovinsko opterećenje biće povećano sa sadašnjih 18 tona po osovini na 22,5 tona.\nMoćiće da saobraćaju duže i teže železničke kompozicije“, navode u „Infrastrukturi železnice“.\nDok traju radovi saobraćaj na pruzi Niš – Zaječar biće blokiran, a teretni vozovi saobraćaće pravcem Niš – Mala Krsna – Požarevac – Majdanpek – Prahovo.\nRekonstrukcija će koštati oko 5.000.000.000 dinara, a plan je da se osim pruge urede i svi pružni prelazi i stanične zgrade.\n“ Na ovoj pruzi postoje 52 mosta ukupne dužine 1,8 kilometara, 36 tunela duga 23,8 kilometara i 90 putnih prelaza. Pruga je karakteristična i po tome što je jedna od retkih u Evropi sa radijusima krivina od 240-250 metara, a ima ih preko 60.\nU sklopu rekonstrukcije biće neophodno da se veliki deo ovih krivina preprojektuje, kako bi se radijusi krivina povećali na najmanje 300 metara“, navode u „Infrastrukturi železnice“.\nPodsećamo, najavljena rekostrukcija pruge na relaciji Zaječar – Niš počela je kod stanice Matejevac nakon trećeg iskliznuća teretnih vagona koja su se u januru i februaru dešavali na ovom delu pruga.\nrekonstrukcija pruga zaječar železnica


Pjanić – barcabih.com\nNedjelja , 18. Novembar 2018.\nNaslovnica / Tag Archives: Pjanić\nTag Archives: Pjanić\nBrojni svjetski mediji tvrde: Pjanić bi mogao u Barçu!\n29. Maja 2018.\tAktuelno, FCB Vijesti, Transferi 0\nAko je vjerovati pisanju lista “Mundo Deportivo”, FC Barcelona i madridski Real će se ovog ljeta boriti za potpis Miralema Pjanića! “Sky Sports” navodi da Blancosi u njemu vide idealnu zamjenu za Luku Modrića koji ulazi u ozbiljne igračke godine, dok Barça traga za igračem koji svojim stilom igre podsjeća ...\nVIDEO: Maestralni Busquetsov dribling\n22. Novembra 2017.\tAktuelno, FCB Vijesti 0\nZavršeno je prvo poluvrijeme utakmice Juventus – Barcelona (0:0) u kojem nismo vidjeli previše prilika, a ni pogodaka. Međutim, Sergio Buquets se pobrinuo u 39. minuti utakmice da zadivi publiku izvevši maestralan dribling u duelu s veznjakom Juventusa, Miralemom Pjanićem:\nPoznat novi klub Danija Alvesa!\n26. Juna 2016.\tAktuelno, FCB Vijesti, Transferi 0\nNakon što se nekoliko sedmica špekuliralo da bi Dani Alves od naredne sezone trebao postati novi član Juventusa, danas je ta vijest i potvrđena od strane službenog Twitter računa torinskog kluba. Alves je boje Barcelone branio u periodu od 2008. do 2016. godine, a u Juventus odlazi bez odštete, sukladno ...\n23. Novembra 2015.\t8,069


ReLOaD: Javni poziv za jedinice lokalne samouprave | Vesta\nReLOaD: Javni poziv za jedinice lokalne samouprave\nRegionalni program lokalne demokratije na Zapadnom Balkanu (ReLOaD) koji finansira Evropska unija (EU) a provodi Razvojni program Ujedinjenih nacija (UNDP), poziva jedinice lokalne samouprave koje nisu učestvovale u jednoj od faza projekta Jačanje lokalne demokratije (LOD) da iskažu interes za učestvovanje u ReLOaD projektu. Bit će odabrano minimalno deset (10) partnerskih jedinica lokalne samouprave kojima će biti pružena podrška u razvoju transparentnih mehanizama za raspodjelu sredstava namijenjenih za finansiranje projekata organizacija civilnog društva (OCD).\nReLOaD projekat provodi UNDP u šest zemalja regiona i to: Albaniji, Bosni i Hercegovini (BiH), bivšoj jugoslovenskoj Republici Makedoniji, Crnoj Gori, Kosovu* (Ova oznaka ne dovodi u pitanje stavove o statusu i u skladu je sa Rezolucijom UNSCR 1244 i Mišljenjem Međunarodnog suda pravde o kosovskoj Deklaraciji o nezavisnosti) i Srbiji. Projekat je počeo 1. februara 2017. godine i njegov cilj, tokom tri godine provedbe, bit će jačanje partnerstva između jedinica lokalne samouprave i civilnog društva u regiji Zapadnog Balkana kroz izgradnju i širenje transparentnog pristupa finansiranja organizacija civilnog društva iz budžeta jedinica lokalne samouprave, a u skladu sa lokalnim potrebama. Projekat je nastavak dobre prakse višegodišnjeg projekta provedenog u BiH pod nazivom Jačanje lokalne demokratije/demokracije - LOD. Ukupna vrijednost ReLOaD projekta je 10 miliona eura, a finansira ga Evropska unija, u iznosu od 8,5 miliona eura, dok ostatak finansiraju UNDP uredi u zemljama regiona i partnerske jedinice lokalne samouprave.\nKriteriji za prijavu i odabir jedinica lokalne samouprave opisani su u Smjernicama za podnosioce prijava koje su, uz ostali prijavni materijal, uključujući i prijavni obrazac, dostupne na ovoj stranici.\nJedinice lokalne samouprave će svoju prijavu dostaviti u jednom štampanom primjerku i u elektronskoj formi (CD ili USB) putem preporučene pošte ili lično najkasnije do 14.07.2017. godine do 17:00 sati, na sljedeću adresu:\nRegionalni program lokalne demokratije na Zapadnom Balkanu - ReLOaD\nPrijave za učešće podnesene na druge načine (npr. faks ili elektronskom poštom) neće biti uzete u razmatranje. Prijave koje stižu poštom, trebaju imati poštanski žig koji potvrđuje da je prijava poslana u okviru navedenog roka.\nOtvoreni dani, tokom kojih će zainteresirani moći dobiti dodatne informacije i pojašnjenja vezana za uslove poziva, će biti organizirani u Sarajevu, Banja Luci i Mostaru, a tačne informacije o ovome će biti naknadno objavljene na www.ba.undp.org i na web stranicama saveza opština i gradova: http://sogfbih.ba/ i http://www.alvrs.com/ .\nZa dodatne informacije i pojašnjenja molimo vas da zahtjeve uputite pismenim putem na faks: 033 552 330 ili elektronskom poštom: registry.ba@undp.org. Odgovori na pitanja će vam biti dostavljeni u pisanoj formi u roku od tri radna dana nakon prijema upita.